qundao/data-zh-poetry huggingface dataset:
喜值关中李玉之有作·其二
作者：屈大均
朝代：清
体裁：五言律诗

求仙复何所，最爱是西秦。一日为箫史，千秋忆凤人。城随珠斗曲，桥出绛河津。何日横门入，君家更望春。
喜友人生子
作者：屈大均
朝代：清

公沙新举一龙迟，未到商瞿五十时。贫似叔鸾多二女，才如宋氏有诸姬。未知葛勃为谁婿，何意文开得此儿。长至喜当汤饼会，梅花齐祝玉连枝。纷纷织素手争携，负戴何年返会稽。才子嘉名惟犬子，贤妻令德信鸿妻。长贫亦得文章用，未老休将出处迷。命子新篇应有作，多开纸笔向中闺。
喜友人生子·其一
作者：屈大均
朝代：清
体裁：七言律诗

公沙新举一龙迟，未到商瞿五十时。贫似叔鸾多二女，才如宋氏有诸姬。未知葛勃为谁婿，何意文开得此儿。长至喜当汤饼会，梅花齐祝玉连枝。
喜友人生子·其二
作者：屈大均
朝代：清
体裁：七言律诗

纷纷织素手争携，负戴何年返会稽。才子嘉名惟犬子，贤妻令德信鸿妻。长贫亦得文章用，未老休将出处迷。命子新篇应有作，多开纸笔向中闺。
喜周南美同诸子枉顾沙亭
作者：屈大均
朝代：清

吉甫多诸友，君来燕喜同。花愁银烛照，酒畏玉壶空。孝友先张仲，神仙后葛洪。叨陪殊未已，卜夜更秋终。浙东山水地，最忆鉴湖桥。汝宅当梅市，人来必画桡。相逢问耆旧，尚在几渔樵。杯酒淋漓绝，悲歌答此宵。白驹嘉客返，良马大夫来。尔作同车客，人知入幕才。拜亲孤婺出，见子二雏催。著作吾何敢，凭君玉尺裁。
喜周南美同诸子枉顾沙亭·其一
作者：屈大均
朝代：清
体裁：五言律诗

吉甫多诸友，君来燕喜同。花愁银烛照，酒畏玉壶空。孝友先张仲，神仙后葛洪。叨陪殊未已，卜夜更秋终。
喜周南美同诸子枉顾沙亭·其三
作者：屈大均
朝代：清
体裁：五言律诗

白驹嘉客返，良马大夫来。尔作同车客，人知入幕才。拜亲孤婺出，见子二雏催。著作吾何敢，凭君玉尺裁。
喜周南美同诸子枉顾沙亭·其二
作者：屈大均
朝代：清
体裁：五言律诗

浙东山水地，最忆鉴湖桥。汝宅当梅市，人来必画桡。相逢问耆旧，尚在几渔樵。杯酒淋漓绝，悲歌答此宵。
喜姜汝皋自越州至
作者：屈大均
朝代：清

一片镜湖月，清光在我心。随君至珠海，相照满秋林。复有玉琴好，平生山水音。柯亭古时笛，不及此高深。韦氏温恭甚，威仪总玉珂。家风多讽谏，祖德更弦歌。子舍辞秦望，王台问赵佗。白鹇相送送，中道返岩阿。并马萧梁寺，菩提见古春。花花天女影，叶叶法王身。月皎虽非物，云香亦是尘。徘徊当粤秀，更欲上嶙峋。春明归鉴水，岁尽向崧台。华白因无欲，松高为有才。将閒留日月，以止待云雷。更与杜陵子，谓蒋丈大鸿。
喜姜汝皋自越州至·其一
作者：屈大均
朝代：清
体裁：五言律诗

一片镜湖月，清光在我心。随君至珠海，相照满秋林。复有玉琴好，平生山水音。柯亭古时笛，不及此高深。
喜姜汝皋自越州至·其三
作者：屈大均
朝代：清
体裁：五言律诗

并马萧梁寺，菩提见古春。花花天女影，叶叶法王身。月皎虽非物，云香亦是尘。徘徊当粤秀，更欲上嶙峋。
喜姜汝皋自越州至·其二
作者：屈大均
朝代：清
体裁：五言律诗

韦氏温恭甚，威仪总玉珂。家风多讽谏，祖德更弦歌。子舍辞秦望，王台问赵佗。白鹇相送送，中道返岩阿。
喜姜汝皋自越州至·其四
作者：屈大均
朝代：清
体裁：五言律诗

春明归鉴水，岁尽向崧台。华白因无欲，松高为有才。将閒留日月，以止待云雷。更与杜陵子，谓蒋丈大鸿。
喜徐谓六同何东滨程虞三程相音周南美枉顾沙亭之作
作者：屈大均
朝代：清

上客山阴至，穿松步屧劳。茅家蔬食薄，陶令葛巾高。海月随笭箵，山泉赴桔槔。新诗频见赠，光采满蓬蒿。坐共青苔石，棋声落一花。含冰徐孺镜，散绮谢公霞。剑拂龙精冷，屏开雀尾斜。玉台新咏序，一任阿陵誇。岂意云门客，来看石户农。不知烟管岭，可似卧龙峰。采摘惟秋菊，流连及暮钟。为予作图画，记取海山重。
喜徐谓六同何东滨程虞三程相音周南美枉顾沙亭之作·其一
作者：屈大均
朝代：清
体裁：五言律诗

上客山阴至，穿松步屧劳。茅家蔬食薄，陶令葛巾高。海月随笭箵，山泉赴桔槔。新诗频见赠，光采满蓬蒿。
喜徐谓六同何东滨程虞三程相音周南美枉顾沙亭之作·其三
作者：屈大均
朝代：清
体裁：五言律诗

岂意云门客，来看石户农。不知烟管岭，可似卧龙峰。采摘惟秋菊，流连及暮钟。为予作图画，记取海山重。
喜徐谓六同何东滨程虞三程相音周南美枉顾沙亭之作·其二
作者：屈大均
朝代：清
体裁：五言律诗

坐共青苔石，棋声落一花。含冰徐孺镜，散绮谢公霞。剑拂龙精冷，屏开雀尾斜。玉台新咏序，一任阿陵誇。
喜族兄修古远归
作者：屈大均
朝代：清

幽燕为客及秋还，门对鹅潭有故山。黄发正愁诸从少，白衣犹得一人閒。书成士女师鸾势，酒熟仙灵与玉颜。自此乡园休更别，荆花一树日同攀。膝下文章雉子分，白鹅潭上写鹅群。东西水作双飞瀑，大小山成一白云。楚国王孙多陫恻，灵洲佳气未氤氲。离骚不忍言家学，泪洒湘累杜若薰。
喜族兄修古远归·其一
作者：屈大均
朝代：清
体裁：七言律诗

幽燕为客及秋还，门对鹅潭有故山。黄发正愁诸从少，白衣犹得一人閒。书成士女师鸾势，酒熟仙灵与玉颜。自此乡园休更别，荆花一树日同攀。
喜族兄修古远归·其二
作者：屈大均
朝代：清
体裁：七言律诗

膝下文章雉子分，白鹅潭上写鹅群。东西水作双飞瀑，大小山成一白云。楚国王孙多陫恻，灵洲佳气未氤氲。离骚不忍言家学，泪洒湘累杜若薰。
喜某使君枉驾
作者：屈大均
朝代：清
体裁：五言律诗

檐前乾鹊噪，知有客人来。鞍马惊穷巷，壶觞恋小台。草含烟色暗，花映雪光开。不是狂山简，那能酩酊回。
喜王于一寓千峰阁
作者：屈大均
朝代：清
体裁：五言律诗

霞楼临木末，面面有千峰。羡尔洪崖客，来攀秦望松。香炉飞翠霭，天柱挂寒钟。明日云门路，相将拾紫茸。
喜王阮亭宫詹至粤即送其行
作者：屈大均
朝代：清

旌节从天下，光生大庾春。汉宫鸿鹄客，齐国大风人。翠羽飞成路，梅花踏作尘。相迎千步草，香更满江滨。南来祠水帝，光景动扶胥。海市空中起，神山水下居。天浮元气外，地接大荒馀。欲见仙人迹，章丘是石闾。汉臣儒雅甚，詹事复韦贤。望秩分南海，承华别朔天。越王烽火树，蛮女素馨田。景物春无数，娱君郁水边。文采光南武，声华动越裳。花重封锦石，水更掷沉香。去恨燕关远，来愁汉塞长。王程不可缓，空见荔枝黄。海味初南食，连朝玉箸香。荼蘼番女露，甘蔗越人霜。月满珠多肉，天寒蛎有黄。知君因异物，一一纪炎方。清绝惟风雅，人钦子大夫。自然金橐少，亦复簳珠无。草木多为状，山川细作图。持归赠知己，不减女珊瑚。岂意京华别，重期雁翅城。山公劳小辇，姝子愧干旌。出处埙篪合，文章羽翼成。他时思辟谷，莫忘紫芝荣。洞庭七十二，君独爱渔洋。自有梅花咏，弥令笠泽香。鼓钟才子国，膏润美人乡。辞客知谁似，风流一代长。相逢黄木口，相送白蘋洲。愁绝三江水，东西似御沟。沓潮争上下，灵岳乍沉浮。船去教风引，还来看蜃楼。散带白云林，狂歌一代心。无人问山水，之子自清音。青岁早知我，泠泠能鼓琴。离鸾将别鹄，三叹使情深。
喜王阮亭宫詹至粤即送其行·其七
作者：屈大均
朝代：清
体裁：五言律诗

岂意京华别，重期雁翅城。山公劳小辇，姝子愧干旌。出处埙篪合，文章羽翼成。他时思辟谷，莫忘紫芝荣。
喜王阮亭宫詹至粤即送其行·其三
作者：屈大均
朝代：清
体裁：五言律诗

汉臣儒雅甚，詹事复韦贤。望秩分南海，承华别朔天。越王烽火树，蛮女素馨田。景物春无数，娱君郁水边。
喜王阮亭宫詹至粤即送其行·其九
作者：屈大均
朝代：清
体裁：五言律诗

相逢黄木口，相送白蘋洲。愁绝三江水，东西似御沟。沓潮争上下，灵岳乍沉浮。船去教风引，还来看蜃楼。
喜王阮亭宫詹至粤即送其行·其二
作者：屈大均
朝代：清
体裁：五言律诗

南来祠水帝，光景动扶胥。海市空中起，神山水下居。天浮元气外，地接大荒馀。欲见仙人迹，章丘是石闾。
喜王阮亭宫詹至粤即送其行·其五
作者：屈大均
朝代：清
体裁：五言律诗

海味初南食，连朝玉箸香。荼蘼番女露，甘蔗越人霜。月满珠多肉，天寒蛎有黄。知君因异物，一一纪炎方。
喜王阮亭宫詹至粤即送其行·其八
作者：屈大均
朝代：清
体裁：五言律诗

洞庭七十二，君独爱渔洋。自有梅花咏，弥令笠泽香。鼓钟才子国，膏润美人乡。辞客知谁似，风流一代长。
喜王阮亭宫詹至粤即送其行·其六
作者：屈大均
朝代：清
体裁：五言律诗

清绝惟风雅，人钦子大夫。自然金橐少，亦复簳珠无。草木多为状，山川细作图。持归赠知己，不减女珊瑚。
喜王阮亭宫詹至粤即送其行·其四
作者：屈大均
朝代：清
体裁：五言律诗

文采光南武，声华动越裳。花重封锦石，水更掷沉香。去恨燕关远，来愁汉塞长。王程不可缓，空见荔枝黄。
喜王阮亭宫詹至粤即送其行喜王阮亭宫詹至粤即送其行·其十
作者：屈大均
朝代：清
体裁：五言律诗

散带白云林，狂歌一代心。无人问山水，之子自清音。青岁早知我，泠泠能鼓琴。离鸾将别鹄，三叹使情深。
喜白上人至
作者：屈大均
朝代：清
体裁：五言律诗

春寒因有雨，冬暖竟无冰。天向炎方变，人愁毒气蒸。鹤来明月寺，花寄白云僧。二月山如锦，如何兴未乘。
喜罗君又持扶晨书至
作者：屈大均
朝代：清
体裁：五言律诗

新安江好水，生得有情鱼。岁岁衔芳信，年年到敝庐。萝魄因尔少，音问更谁疏。自古潇湘客，鳞鳞爱媵予。
喜谢九丈自莞中见过之作
作者：屈大均
朝代：清

咫尺乡园未得还，城中闭户亦深山。故人只有香农父，来共琴书一日閒。汝种多香与子孙，胜于全买荔枝园。紫囊一树人争食，明岁招予作白猿。相见无多万历人，白头冠箨是遗民。山中酒熟须多饮，为我长留太古春。白发翩翩海鹤姿，河清已过杖乡时。岁寒不用愁风雪，自有春阳到柳丝。
喜谢九丈自莞中见过之作·其一
作者：屈大均
朝代：清
体裁：七言绝句

咫尺乡园未得还，城中闭户亦深山。故人只有香农父，来共琴书一日閒。
喜谢九丈自莞中见过之作·其三
作者：屈大均
朝代：清
体裁：七言绝句

相见无多万历人，白头冠箨是遗民。山中酒熟须多饮，为我长留太古春。
喜谢九丈自莞中见过之作·其二
作者：屈大均
朝代：清
体裁：七言绝句

汝种多香与子孙，胜于全买荔枝园。紫囊一树人争食，明岁招予作白猿。
喜谢九丈自莞中见过之作·其四
作者：屈大均
朝代：清
体裁：七言绝句

白发翩翩海鹤姿，河清已过杖乡时。岁寒不用愁风雪，自有春阳到柳丝。
喜谢修五归自高凉
作者：屈大均
朝代：清
体裁：七言律诗

久戍高凉宦未成，悲歌日日答猿声。炎天少雪头难白，瘴海多雷萝易惊。家在长干迷去马，归乘春色听流莺。新诗字字干将似，一片寒光照不平。
喜陈元孝举第三子
作者：屈大均
朝代：清
体裁：五言律诗

四十惭华发，怀中一子无。为君频缓带，有妇即生珠。清庙琳琅器，沙场汗血驹。先公忠可悯，天意在诸孤。
喜陈献孟屡过草堂口占赠之
作者：屈大均
朝代：清
体裁：七言绝句

之子相寻逐海潮，东樵朝别暮西樵。多情最是松间月，飞去飞来照寂寥。
喜鲍子韶来粤
作者：屈大均
朝代：清

复作江城客，萧条亦自悲。行吟渔父侧，长跪老人时。雨减惟腰带，霜惊是鬓丝。沙边一寒鹭，孤立有君知。穷交当此日，愁苦益相亲。白璧空投世，黄金不识人。难求闾里侠，易逐水云贫。萧瑟秋将起，言归欲怆神。友道自今绝，肝肠独有君。英雄愁失路，知己惜离群。鸿鹄谁无志，兰荪自有芬。袖中一纨扇，努力待南薰。自来惟鲍氏，诗冠六朝时。有子须君寄，无才愧尔知。交因贫贱好，情以死生移。羽翼相须甚，摧残昧所之。
喜鲍子韶来粤·其一
作者：屈大均
朝代：清
体裁：五言律诗

复作江城客，萧条亦自悲。行吟渔父侧，长跪老人时。雨减惟腰带，霜惊是鬓丝。沙边一寒鹭，孤立有君知。
喜鲍子韶来粤·其三
作者：屈大均
朝代：清
体裁：五言律诗

友道自今绝，肝肠独有君。英雄愁失路，知己惜离群。鸿鹄谁无志，兰荪自有芬。袖中一纨扇，努力待南薰。
喜鲍子韶来粤·其二
作者：屈大均
朝代：清
体裁：五言律诗

穷交当此日，愁苦益相亲。白璧空投世，黄金不识人。难求闾里侠，易逐水云贫。萧瑟秋将起，言归欲怆神。
喜鲍子韶来粤·其四
作者：屈大均
朝代：清
体裁：五言律诗

自来惟鲍氏，诗冠六朝时。有子须君寄，无才愧尔知。交因贫贱好，情以死生移。羽翼相须甚，摧残昧所之。
嘉禾歌为广州刘太守寿
作者：屈大均
朝代：清
体裁：古风

昔有贤太守，渔阳与颍川。嘉禾麦两歧，颂声天下传。一茎九穗今重见，我公德政谁不羡。吐秀亦五七，衔滋露泫泫。异母同颖与周同，成王将复馈我公。充箱之实为公饭，上天所贶以报功。父老纷纷上堂寿，持此嘉禾拜左右。殷勤欲请归禾篇，家家管弦为公奏。
嘉禾歌为王础尘寿
作者：屈大均
朝代：清
体裁：古风

嘉禾生，在何地。一茎嘉禾有八穗，一穗有谷六十四。望如芦荻一丛丛，朱家巷口廿里中。三百年来草未垦，此土发祥有真龙。真龙昔向句容产，黄气紫云长鸿濛。瓜瓞绵绵此根本，民之初生沮漆同。嘉禾知是后稷穑，不烦播种因天功。子孙会有圣人出，嘉禾为兆非年丰。我从王君闻此兆，如此嘉禾古所少。八穗乃是八纯卦，六十有四合大小。易为日月两大象，相代为明昏复晓。一穗具卦六十四，造化有心殊易了。持将八穗为君寿，数符五百不先后。名世即同王者兴，周公嘉禾作应又。
嘉莲诗为汪右湘作
作者：屈大均
朝代：清

绝怜花亦有鸳鸯，化出芙蕖两朵香。心苦但知含一薏，影寒不肯作双房。玉颜红白多因藕，罗袜沉浮欲渡湘。知是主人能好色，故将连理媚金塘。不知一朵还双朵，但是芙蓉即并头。生作鸳鸯那有恨，开成豆蔻似含愁。丝丝但在泥中藕，片片从飘水上秋。寄语池塘题赋客，休教折向采莲舟。
嘉莲诗为汪右湘作·其一
作者：屈大均
朝代：清
体裁：七言律诗

绝怜花亦有鸳鸯，化出芙蕖两朵香。心苦但知含一薏，影寒不肯作双房。玉颜红白多因藕，罗袜沉浮欲渡湘。知是主人能好色，故将连理媚金塘。
嘉莲诗为汪右湘作·其二
作者：屈大均
朝代：清
体裁：七言律诗

不知一朵还双朵，但是芙蓉即并头。生作鸳鸯那有恨，开成豆蔻似含愁。丝丝但在泥中藕，片片从飘水上秋。寄语池塘题赋客，休教折向采莲舟。
嘉鱼
作者：屈大均
朝代：清

十月小湘峡，嘉鱼出穴多。爱寒餐雪水，乘暖下烟波。作鲙宜长至，分甘与玉珂。殷勤渔父意，岁岁此牂柯。杨柳沙边有，嘉鱼人不知。蜀江春出穴，不与此同时。香以金橙乱，甘因石乳滋。天寒频起汕，燕饮与君期。魿浮与鲫沉，不及汝滋阴。南有惟兹好，无殊丙穴深。岁寒频出水，春暖却归林。未入高堂馔，连朝举罩心。
嘉鱼
作者：屈大均
朝代：清

峡口嘉鱼少，多生大小湘。天寒方出水，味好为餐霜。丙穴冬春异，辛盘旦夕香。无人来汕汕，南有是羚羊。鲈香争似汝，作鲙称金盘。肉映苔花嫩，膏含石乳寒。笑从诸女买，愁祗一人餐。尺素那能寄，鳞鳞出峡难。
嘉鱼·其一
作者：屈大均
朝代：清
体裁：五言律诗

十月小湘峡，嘉鱼出穴多。爱寒餐雪水，乘暖下烟波。作鲙宜长至，分甘与玉珂。殷勤渔父意，岁岁此牂柯。
嘉鱼·其一
作者：屈大均
朝代：清
体裁：五言律诗

峡口嘉鱼少，多生大小湘。天寒方出水，味好为餐霜。丙穴冬春异，辛盘旦夕香。无人来汕汕，南有是羚羊。
嘉鱼·其三
作者：屈大均
朝代：清
体裁：五言律诗

魿浮与鲫沉，不及汝滋阴。南有惟兹好，无殊丙穴深。岁寒频出水，春暖却归林。未入高堂馔，连朝举罩心。
嘉鱼·其二
作者：屈大均
朝代：清
体裁：五言律诗

杨柳沙边有，嘉鱼人不知。蜀江春出穴，不与此同时。香以金橙乱，甘因石乳滋。天寒频起汕，燕饮与君期。
嘉鱼·其二
作者：屈大均
朝代：清
体裁：五言律诗

鲈香争似汝，作鲙称金盘。肉映苔花嫩，膏含石乳寒。笑从诸女买，愁祗一人餐。尺素那能寄，鳞鳞出峡难。
四关烈妇诗
作者：屈大均
朝代：清

侬有青莲不独枝，太阿难断藕中丝。缠绵竟入洪炉里，一气凌霞无尽时。丹心一点在兰膏，生得芙蕖并蒂牢。光采流连欺皎月，夜台相与乐衾帱。浮萍无水复何依，绝代芙蓉露易晞。哭向黄泉同穴去，恩情不减华山畿。采得明珠可报君，便归泉下逐鸯群。长歌直入桐柑里，一片哀心彻白云。天生意气在鸳鸯，锦翼那忧朔骑伤。一笑春风过白刃，不将颜色媚名王。白杨利刃挟娥亲，奋欲诛雠不顾身。生母不能空死母，哭声应解动黄巾。
四关烈妇诗·其一
作者：屈大均
朝代：清
体裁：七言绝句

侬有青莲不独枝，太阿难断藕中丝。缠绵竟入洪炉里，一气凌霞无尽时。
四关烈妇诗·其三
作者：屈大均
朝代：清
体裁：七言绝句

浮萍无水复何依，绝代芙蓉露易晞。哭向黄泉同穴去，恩情不减华山畿。
四关烈妇诗·其二
作者：屈大均
朝代：清
体裁：七言绝句

丹心一点在兰膏，生得芙蕖并蒂牢。光采流连欺皎月，夜台相与乐衾帱。
四关烈妇诗·其五
作者：屈大均
朝代：清
体裁：七言绝句

天生意气在鸳鸯，锦翼那忧朔骑伤。一笑春风过白刃，不将颜色媚名王。
四关烈妇诗·其六
作者：屈大均
朝代：清
体裁：七言绝句

白杨利刃挟娥亲，奋欲诛雠不顾身。生母不能空死母，哭声应解动黄巾。
四关烈妇诗·其四
作者：屈大均
朝代：清
体裁：七言绝句

采得明珠可报君，便归泉下逐鸯群。长歌直入桐柑里，一片哀心彻白云。
四孝烈
作者：屈大均
朝代：清
体裁：古风

黑云沉沉压城隅，城中食尽雀鼠无。谁其死守右骨都，饥来脍人为朝餔。可怜窈窕三罗敷，肌如冰雪颜如荼。再拜乞充君庖厨，解妆请代姑与夫。妾年尚少甘且脆，姑与夫老肉不如。请君先割妾膏腴，味香不负君刀殳。食之若厌饫，愿还妾头颅。姑老夫无子，妾命敢踟蹰。有女年十馀，缇萦亦不殊。哀求赴汤镬，保父千金躯。保父千金躯，泉下报章渠。无嫌女身小，一饱只须臾。须臾饱亦可，章渠单杀我。天生娇女身，为君供鼎俎。
四愿辞
作者：屈大均
朝代：清

愿君似芙蓉，不食犹可衣。芙蓉且有实，一一含霜肥。愿君如山丹，花红至百日。红尽变为黄，犹作纯金质。愿君似茨菰，一乳十馀子。心心向太阳，岁寒花愈美。愿君若琼木，一身作五香。朱火欲尽时，芳气犹飘飏。
四愿辞·其一
作者：屈大均
朝代：清
体裁：五言绝句

愿君似芙蓉，不食犹可衣。芙蓉且有实，一一含霜肥。
四愿辞·其三
作者：屈大均
朝代：清
体裁：五言绝句

愿君似茨菰，一乳十馀子。心心向太阳，岁寒花愈美。
四愿辞·其二
作者：屈大均
朝代：清
体裁：五言绝句

愿君如山丹，花红至百日。红尽变为黄，犹作纯金质。
四愿辞·其四
作者：屈大均
朝代：清
体裁：五言绝句

愿君若琼木，一身作五香。朱火欲尽时，芳气犹飘飏。
四百三十二峰草堂歌有赠
作者：屈大均
朝代：清
体裁：古风

君不见罗浮秀出朱明天，璇台万仞阊阖连。石桥如丝横绝顶，往来者谁皆飞仙。我年十五芙蓉妍，麻姑携手相缠绵。服食青霞犹未毕，忽见海日如金盘，悟道直出轩皇先。喜君清爽有仙骨，凌峰相寻白云间。白云兮翩翩，蝴蝶大如车轮然。衣裳五彩眉连卷，双栖池中千叶莲。我尝乘之访稚川，大笑世人鍊金丹。淮南八公来周旋，角髻青丝如童颜。教我含精御六气，白兔长跪献一丸。形见神藏龙蜿蜒，内圣外王体自然。仲尼不及姑射仙，黥人仁义徒多言。吾心皎皎秋月圆，一死一生如浮烟。鹑衣鷇食可忘年，何为烦忧著太玄，聊与君游游不还。
四雏操
作者：屈大均
朝代：清
体裁：古风

嗟四雏兮二男二女，咸婴孩兮无知，未委兮其虎与鼠。朝无食兮酸啼，数顾视兮筐筥。为廉士兮不仁，吾过高兮累汝。彼墨台之殉洁兮，亦薇英之独茹。岂妻孥而同饥兮，为西山之土苴。吁嗟乎，膏粱吾不知求兮，文绣吾不知与。徒著书兮满家，不能易兮一肥羜。既遭时兮不祥，分吾生兮终窭。熬文章兮为糜，是吾心兮所组。化呱呱兮为蠹鱼，饱六艺兮以孳乳。天下皆晦盲兮，吾多学兮焉补。欲号泣兮困穷，天地岂吾兮公姥。彼鸱鸮兮肆虐，将切鸾皇兮为脯。返岩穴兮深潜，与骨肉兮为土。已矣乎，孔雀爱其珠尾兮，山鸡惜其文羽。宁网罗之见罹兮，不忍濡夫微雨。
团扇词
作者：屈大均
朝代：清
体裁：七言绝句

蘋藻浮沉苦不同，君怜岂必玉颜红。未秋团扇先捐弃，明月团团在箧中。
园菜
作者：屈大均
朝代：清

丈人筋力少，抱瓮命儿童。石使云根去，泉教井气通。空心多越蕹，大叶更胡葱。瓜豆分棚好，终年灌溉功。三花与二兰，朝夕上蔬盘。作豉多蠲忿，为齑有合欢。冬怜甜芋暖，夏爱苦瓜寒。每作伊蒲馔，慈姑尽意餐。肉食吾何忍，家人菜色多。为菹盐苦贵，作酱蒟难和。丝落花成豆，萍浮叶似荷。羹鱼莼更美，茎股采湖波。
园菜·其一
作者：屈大均
朝代：清
体裁：五言律诗

丈人筋力少，抱瓮命儿童。石使云根去，泉教井气通。空心多越蕹，大叶更胡葱。瓜豆分棚好，终年灌溉功。
园菜·其三
作者：屈大均
朝代：清
体裁：五言律诗

肉食吾何忍，家人菜色多。为菹盐苦贵，作酱蒟难和。丝落花成豆，萍浮叶似荷。羹鱼莼更美，茎股采湖波。
园菜·其二
作者：屈大均
朝代：清
体裁：五言律诗

三花与二兰，朝夕上蔬盘。作豉多蠲忿，为齑有合欢。冬怜甜芋暖，夏爱苦瓜寒。每作伊蒲馔，慈姑尽意餐。
垂杨·暮春客凤城假寓黄氏池亭有作
作者：屈大均
朝代：清
体裁：词

芳春欲杪。渐荔枝吐蕊，木棉残了。细雨含烟，未成流水滂沱小。甘溪遣送清泉皎。主人雅、玉缸分到。泼茶香、寒生松间，对凤山娟妙。闻说鲥鱼更早。已三五蛋郎，竹竿轻袅。喜住滩头，不愁红颊樱桃少。花醪况是酴醾造。任酣畅，莺声四绕，流连忘却归舟，情太好。
垂老
作者：屈大均
朝代：清

垂老心多忧，饮酒未尝旨。上忧忧老亲，下忧忧稚子。稚子始匍匐，其一六龄耳。长者及九龄，已赴黄泉矣。次者葬秦淮，下殇以疮痏。两女亦婴孩，饥寒殊未已。呱呱满膝前，无钱致饼饵。我生拙经营，甘贫已三纪。采薇成不仁，洁身累妻子。谁使廉夫刚，鲍焦终槁死。死者日以安，生者日以危。旻天何不怙，人命轻如泥。玄云一蓊郁，白日去安归。长夜终不晨，胶胶劳鸣鸡。我生慕夷皓，垂老益调饥。苦节同妻孥，捃拾难自资。絮巾布襦裙，单复亦随时。薄馔荐先公，泪下如绠縻。不义而富荣，毋乃辱亲为。衣敝何尝补，履决何尝组。勉力糜粥间，艰难事慈姥。叱咤及犬鸡，亲前敢有怒。深爱在婉容，白头若孩乳。有妇布襦裾，割烹未为苦。膝前黄口儿，不使分馀脯。
垂老·其一
作者：屈大均
朝代：清
体裁：古风

垂老心多忧，饮酒未尝旨。上忧忧老亲，下忧忧稚子。稚子始匍匐，其一六龄耳。长者及九龄，已赴黄泉矣。次者葬秦淮，下殇以疮痏。两女亦婴孩，饥寒殊未已。呱呱满膝前，无钱致饼饵。我生拙经营，甘贫已三纪。采薇成不仁，洁身累妻子。谁使廉夫刚，鲍焦终槁死。
垂老·其三
作者：屈大均
朝代：清
体裁：古风

衣敝何尝补，履决何尝组。勉力糜粥间，艰难事慈姥。叱咤及犬鸡，亲前敢有怒。深爱在婉容，白头若孩乳。有妇布襦裾，割烹未为苦。膝前黄口儿，不使分馀脯。
垂老·其二
作者：屈大均
朝代：清
体裁：古风

死者日以安，生者日以危。旻天何不怙，人命轻如泥。玄云一蓊郁，白日去安归。长夜终不晨，胶胶劳鸣鸡。我生慕夷皓，垂老益调饥。苦节同妻孥，捃拾难自资。絮巾布襦裙，单复亦随时。薄馔荐先公，泪下如绠縻。不义而富荣，毋乃辱亲为。
垄上行
作者：屈大均
朝代：清
体裁：古风

耕夫有志如鸿鹄，一夕丹书发鱼腹。天教狐啸起英雄，遂使雌雄争逐鹿。壮士生当举大名，身作陈王事乃成。分兵徇地多秦敌，一一诸侯尽膝行。所置将军尽豪杰，纷纭竟使强秦灭。驱除已是霸王威，发难何殊汤武烈。戍卒能为天下倡，何辞一战殉沙场。第一功归汉高帝，无双不数楚真王。汉业皆因张楚业，千秋砀上陈馨香。
垓下
作者：屈大均
朝代：清

战鼓无声落日黄，英雄自古是天亡。乌骓不失阴陵道，岂有山东与汉王。战血淋漓洒美人，君王意气委黄尘。多情不渡乌江水，为有红颜在草茵。
垓下·其一
作者：屈大均
朝代：清
体裁：七言绝句

战鼓无声落日黄，英雄自古是天亡。乌骓不失阴陵道，岂有山东与汉王。
垓下·其二
作者：屈大均
朝代：清
体裁：七言绝句

战血淋漓洒美人，君王意气委黄尘。多情不渡乌江水，为有红颜在草茵。
城阙
作者：屈大均
朝代：清
体裁：七言律诗

城阙横开石室前，神华光复祗三年。治安书上人方少，讽谏诗成世未传。燕麦自嫌啼妇女，乌弓谁忍哭神仙。白头野史忧零落，掇拾残灰入简编。
堂上行
作者：屈大均
朝代：清
体裁：古风

堂上老人七十九，绝似麻姑能饮酒。白发垂垂亦至腰，梳头辄命梁鸾妇。小妇脔鸡鸡颇肥，大奴斸笋未曾稀。果甘最爱芭蕉实，花好时簪茉莉围。当轩一树沙梨熟，男女孙雏分亦足。画眉两两斗歌声，萱草纷纷争一束。骥子先教三字经，熊儿早诵九春曲。春来日比人间长，举杯劝日休飞光。听泉之妣百有四，沧洲处士八旬强。我今母子如能似，亦为吾族一祯祥。
堤决谣
作者：屈大均
朝代：清
体裁：古风

黄河口决数百里，会泗会淮势不止。鱼鳖为人得几时，复为鱼鳖大湖里。筑堤不用费金钱，天欲神州成大川。陆沉但得蛟龙喜，不惜波涛百丈悬。
塞上感怀
作者：屈大均
朝代：清
体裁：七言律诗

未有英雄羽化期，茫茫一剑报恩迟。天寒射猎龙沙苦，日暮笙歌塞女悲。太白秋高空入月，黄河春暖又流澌。鬓边一片天山雪，莫遣高楼少妇知。
塞上曲
作者：屈大均
朝代：清

呼韩与汉盟，保塞临洮西。斩马玉具剑，挠酒金留犁。羌儿射鸟鼠，小小角弓张。未能骑壮马，但跨白羱羊。骑羊诸小儿，能唱凉州歌。折榆作长鞭，游戏白狼河。
塞上曲
作者：屈大均
朝代：清

汉垒卢龙固，燕城涿鹿雄。阵云横海黑，猎火照天红。大将披金甲，妖姬喂铁骢。控弦诸种落，强半是辽东。八月渔阳外，凄凄塞草腓。满城炊白骨，几处捣寒衣。细雨连狐啸，惊风断雁飞。长安多戍妇，可复梦金微。亭障三边接，风沙万古愁。可怜辽海月，不作汉时秋。白草连天尽，黄河倒日流。受降城上望，空忆冠军侯。滦河诸将士，十月少征袍。大雪僵花马，阴风折宝刀。水营朝浴铁，沙市夜巡槽。十载榆关战，谁知汗血劳。万古燕云泪，千秋战伐场。黄河流不尽，白日到无光。杀气随风转，边声入夜长。轩辕台已没，何处望渔阳。太行天下脊，万里翠微寒。日月相摩荡，龙蛇此郁盘。云横三晋暗，水落九河乾。亘古飞狐险，凭谁封一丸。
塞上曲·其一
作者：屈大均
朝代：清
体裁：五言绝句

呼韩与汉盟，保塞临洮西。斩马玉具剑，挠酒金留犁。
塞上曲·其一
作者：屈大均
朝代：清
体裁：五言律诗

汉垒卢龙固，燕城涿鹿雄。阵云横海黑，猎火照天红。大将披金甲，妖姬喂铁骢。控弦诸种落，强半是辽东。
塞上曲·其三
作者：屈大均
朝代：清
体裁：五言律诗

亭障三边接，风沙万古愁。可怜辽海月，不作汉时秋。白草连天尽，黄河倒日流。受降城上望，空忆冠军侯。
塞上曲·其三
作者：屈大均
朝代：清
体裁：五言绝句

骑羊诸小儿，能唱凉州歌。折榆作长鞭，游戏白狼河。
塞上曲·其二
作者：屈大均
朝代：清
体裁：五言律诗

八月渔阳外，凄凄塞草腓。满城炊白骨，几处捣寒衣。细雨连狐啸，惊风断雁飞。长安多戍妇，可复梦金微。
塞上曲·其二
作者：屈大均
朝代：清
体裁：五言绝句

羌儿射鸟鼠，小小角弓张。未能骑壮马，但跨白羱羊。
塞上曲·其五
作者：屈大均
朝代：清
体裁：五言律诗

万古燕云泪，千秋战伐场。黄河流不尽，白日到无光。杀气随风转，边声入夜长。轩辕台已没，何处望渔阳。
塞上曲·其六
作者：屈大均
朝代：清
体裁：五言律诗

太行天下脊，万里翠微寒。日月相摩荡，龙蛇此郁盘。云横三晋暗，水落九河乾。亘古飞狐险，凭谁封一丸。
塞上曲·其四
作者：屈大均
朝代：清
体裁：五言律诗

滦河诸将士，十月少征袍。大雪僵花马，阴风折宝刀。水营朝浴铁，沙市夜巡槽。十载榆关战，谁知汗血劳。
塞上逢李武曾
作者：屈大均
朝代：清
体裁：七言律诗

相逢一醉白登乡，歧路苍茫恨夕阳。塞北离愁随地阔，江南归梦绕天长。高堂望断阴山月，班马嘶残子夜霜。明日黄云千里隔，故人那得共壶觞。
塞儿曲
作者：屈大均
朝代：清

在北为苍鹰，在南为鹞子。秋来奋羽毛，一击辄千里。儿时射鸟鼠，稍长射狐兔。生长牛羊中，肥白亦如瓠。壮者食肥美，老者食其馀。黄羊与野马，毛血腥衣裾。箕踞而反言，佯为蛮种落。袍帽尽鼲貂，拦街弄弦索。自古汉和蕃，不闻蕃和汉。汉儿一向眠，自致南朝乱。
塞儿曲·其一
作者：屈大均
朝代：清
体裁：五言绝句

在北为苍鹰，在南为鹞子。秋来奋羽毛，一击辄千里。
塞儿曲·其三
作者：屈大均
朝代：清
体裁：五言绝句

壮者食肥美，老者食其馀。黄羊与野马，毛血腥衣裾。
塞儿曲·其二
作者：屈大均
朝代：清
体裁：五言绝句

儿时射鸟鼠，稍长射狐兔。生长牛羊中，肥白亦如瓠。
塞儿曲·其五
作者：屈大均
朝代：清
体裁：五言绝句

自古汉和蕃，不闻蕃和汉。汉儿一向眠，自致南朝乱。
塞儿曲·其四
作者：屈大均
朝代：清
体裁：五言绝句

箕踞而反言，佯为蛮种落。袍帽尽鼲貂，拦街弄弦索。
塞孤·送客出榆关
作者：屈大均
朝代：清
体裁：词

一声箛，送上卢龙道。足裂长城霜草。射虎石边愁滑倒。嘶马乱，开关草。猿臂将、白头閒，鱼皮女、红颜老。向穹闾、且共欢好。遥指鸭绿迷，路与龙沙杳，古塔何时行到。黑海连天那望晓。休冻绝，埋冰窖。虹锈水，点羊酥，羝卧处，寻乾燥。雁南时、书寄安好。
墓门
作者：屈大均
朝代：清

墓门萧瑟总枫林，不待秋来霜露深。山鬼无心更含笑，野猿终古一悲吟。毛女何年罢鼓琴，魂归莫向华山阴。姗姗来影如烟雾，怅望瑶台空一林。
墓门·其一
作者：屈大均
朝代：清
体裁：七言绝句

墓门萧瑟总枫林，不待秋来霜露深。山鬼无心更含笑，野猿终古一悲吟。
墓门·其二
作者：屈大均
朝代：清
体裁：七言绝句

毛女何年罢鼓琴，魂归莫向华山阴。姗姗来影如烟雾，怅望瑶台空一林。
增城万寿寺乞取丫兰之作
作者：屈大均
朝代：清

僧多兰蕙作花师，乞取离骚第一枝。叶短花长争尺寸，春黄秋紫间参差。焦冈树色含霜早，丹井泉香出雪迟。莫笑湘累哀窈窕，频来只住女仙祠。丹丘白水胜潇湘，最产丫兰茎叶长。有地欲求香祖种，无金枉入女花乡。皆知服媚尊王者，更喜栽培出上方。及此秋分分数本，争贻野客作归装。
增城万寿寺乞取丫兰之作·其一
作者：屈大均
朝代：清
体裁：七言律诗

僧多兰蕙作花师，乞取离骚第一枝。叶短花长争尺寸，春黄秋紫间参差。焦冈树色含霜早，丹井泉香出雪迟。莫笑湘累哀窈窕，频来只住女仙祠。
增城万寿寺乞取丫兰之作·其二
作者：屈大均
朝代：清
体裁：七言律诗

丹丘白水胜潇湘，最产丫兰茎叶长。有地欲求香祖种，无金枉入女花乡。皆知服媚尊王者，更喜栽培出上方。及此秋分分数本，争贻野客作归装。
增城过张文烈战没处
作者：屈大均
朝代：清
体裁：五言律诗

山城百战后，萧索似雎阳。鬼哭无天命，乌啼是国殇。几人留岛屿，何处吊沅湘。脉脉回舟去，闻笳更断肠。
增城道中作
作者：屈大均
朝代：清
体裁：七言绝句

青青山色每窥人，林外烟含一带春。昨夜风吹新水长，桃花片片逐游鳞。
墨台
作者：屈大均
朝代：清
体裁：七言律诗

九世商侯是墨台，盟津肯为武王来。千秋书弑堪为法，一代无臣正可哀。滦水风悲孤竹里，首阳云掩采薇台。黄农虞夏归无处，多事天生十乱才。
壬子春日弄雏轩作
作者：屈大均
朝代：清

弱柳垂烟重，夭桃破雪新。一身佣作苦，十口隐居贫。性拙鸠无屋，机閒鹿近人。罗浮多笋蕨，采采及青春。日迟无一事，清啸和泉音。水国春难暖，茆斋昼已阴。娱亲惟彩笔，学道有青琴。慈孝怜多竹，枝枝带露深。少妾能调管，贤妻喜读书。花沾红袖湿，月映碧窗虚。食尽思干谒，身危屡卜居。缠绵殊未已，小别亦愁予。未厌妆奁戏，帷房日弄姿。中郎书幼妇，莱子作婴儿。供养多春酒，欢娱更画眉。茶煎萱草带，相对月明时。楚俗多哀怨，三闾曲最高。未曾生汉武，谁解爱离骚。托意惟男女，凌虚少羽毛。相思泉下友，泪湿旧檀槽。自愧单家子，疏巾折节年。人肝分盗蹠，马革失文渊。花落又将尽，河清殊未然。终知不得志，白首作神仙。清狂亦自厌，老大欲谁亲。未敢求知己，犹然愧古人。雨中微见月，花里好留春。晚计惟儿女，家庭道不贫。自怜书著就，亦是一春秋。受业文宣母，横经大石楼。少年娱黄老，中岁赖穷愁。绝学江门在，吾曾夙夜求。
壬子春日弄雏轩作·其一
作者：屈大均
朝代：清
体裁：五言律诗

弱柳垂烟重，夭桃破雪新。一身佣作苦，十口隐居贫。性拙鸠无屋，机閒鹿近人。罗浮多笋蕨，采采及青春。
壬子春日弄雏轩作·其七
作者：屈大均
朝代：清
体裁：五言律诗

清狂亦自厌，老大欲谁亲。未敢求知己，犹然愧古人。雨中微见月，花里好留春。晚计惟儿女，家庭道不贫。
壬子春日弄雏轩作·其三
作者：屈大均
朝代：清
体裁：五言律诗

少妾能调管，贤妻喜读书。花沾红袖湿，月映碧窗虚。食尽思干谒，身危屡卜居。缠绵殊未已，小别亦愁予。
壬子春日弄雏轩作·其二
作者：屈大均
朝代：清
体裁：五言律诗

日迟无一事，清啸和泉音。水国春难暖，茆斋昼已阴。娱亲惟彩笔，学道有青琴。慈孝怜多竹，枝枝带露深。
壬子春日弄雏轩作·其五
作者：屈大均
朝代：清
体裁：五言律诗

楚俗多哀怨，三闾曲最高。未曾生汉武，谁解爱离骚。托意惟男女，凌虚少羽毛。相思泉下友，泪湿旧檀槽。
壬子春日弄雏轩作·其八
作者：屈大均
朝代：清
体裁：五言律诗

自怜书著就，亦是一春秋。受业文宣母，横经大石楼。少年娱黄老，中岁赖穷愁。绝学江门在，吾曾夙夜求。
壬子春日弄雏轩作·其六
作者：屈大均
朝代：清
体裁：五言律诗

自愧单家子，疏巾折节年。人肝分盗蹠，马革失文渊。花落又将尽，河清殊未然。终知不得志，白首作神仙。
壬子春日弄雏轩作·其四
作者：屈大均
朝代：清
体裁：五言律诗

未厌妆奁戏，帷房日弄姿。中郎书幼妇，莱子作婴儿。供养多春酒，欢娱更画眉。茶煎萱草带，相对月明时。
壬戌人日作
作者：屈大均
朝代：清

何曾一日得为人，五十三年未见春。人日休为人日酒，年年人日总伤神。闺人生日是今朝，花落兰房久寂寥。十二年来罢人日，泪珠为酒滴妖娆。江山虽好恨无人，不用莺声换好春。人日与谁还燕饮，英雄一一作青燐。
壬戌人日作·其一
作者：屈大均
朝代：清
体裁：七言绝句

何曾一日得为人，五十三年未见春。人日休为人日酒，年年人日总伤神。
壬戌人日作·其三
作者：屈大均
朝代：清
体裁：七言绝句

江山虽好恨无人，不用莺声换好春。人日与谁还燕饮，英雄一一作青燐。
壬戌人日作·其二
作者：屈大均
朝代：清
体裁：七言绝句

闺人生日是今朝，花落兰房久寂寥。十二年来罢人日，泪珠为酒滴妖娆。
壬戌人日前一日予得一子名之曰泰先是辛酉除夕有友人为予筮得泰谓必生子故以泰为名云
作者：屈大均
朝代：清

吉日先人日，熊罴堕地声。刚从正月长，泰作小时名。饮乳兼双母，分书止一兄。婚时须舞象，吾亦七旬成。五十又三时，生儿是次儿。承先曾四子，为后且双支。道长欣逢泰，文明望作离。阿娘珠在腹，每觉媚生姿。
壬戌人日前一日予得一子名之曰泰先是辛酉除夕有友人为予筮得泰谓必生子故以泰为名云·其一
作者：屈大均
朝代：清
体裁：五言律诗

吉日先人日，熊罴堕地声。刚从正月长，泰作小时名。饮乳兼双母，分书止一兄。婚时须舞象，吾亦七旬成。
壬戌人日前一日予得一子名之曰泰先是辛酉除夕有友人为予筮得泰谓必生子故以泰为名云·其二
作者：屈大均
朝代：清
体裁：五言律诗

五十又三时，生儿是次儿。承先曾四子，为后且双支。道长欣逢泰，文明望作离。阿娘珠在腹，每觉媚生姿。
壬戌清明作
作者：屈大均
朝代：清
体裁：七言律诗

朝作轻寒暮作阴，愁中不觉已春深。落花有泪因风雨，啼鸟无情自古今。故国江山徒梦寐，中华人物又销沉。龙蛇四海归无所，寒食年年怆客心。
壬申元日作
作者：屈大均
朝代：清

元正启节又壬申，寿母加年百福新。韦氏生徒梯几早，谢家儿女剪刀春。蓬头亦喜簪华胜，萝带偏宜舞锦茵。莱子未衰孩笑甚，膝前争作放鸠人。鹿布衣轻喜暖风，春来人事转融融。三时量腹还中叟，一日承欢即上公。柳吐烟光晴更绿，梅含冰艳冻逾红。椒觞次第先年小，新得孙曾乳燕同。细雨霏微作湿年，定知禾黍满中田。长居陇亩忧无日，暂学农桑幸有天。玉盏香浮椒目小，冰盘辛出芥心鲜。开春半日能沉醉，一岁欢娱解胜前。三朔那堪日蚀来，春秋少见此天灾。奔车未遣麾戈逐，吐壤先教伐鼓催。岂有鲍宣书更上，无劳后羿弹重开。炎光沐浴还晞发，尽扫虹蜺愧不才。衰暮弥教爱日深，非关葵藿解倾心。重轮岂可亏元旦，枉矢何当射太阴。歌舞东君贤姱在，起居西母阿环临。折花扶木持为寿，长向龟台听啸音。光华犹忆圣明前，拜手惟歌复旦篇。欲作康侯依昼日，先从王母乞长年。莺教堂上催春酒，花使房中献水仙。白发久忘兴废事，婴陵争似伯瑜贤。
壬申元日作·其一
作者：屈大均
朝代：清
体裁：七言律诗

元正启节又壬申，寿母加年百福新。韦氏生徒梯几早，谢家儿女剪刀春。蓬头亦喜簪华胜，萝带偏宜舞锦茵。莱子未衰孩笑甚，膝前争作放鸠人。
壬申元日作·其三
作者：屈大均
朝代：清
体裁：七言律诗

细雨霏微作湿年，定知禾黍满中田。长居陇亩忧无日，暂学农桑幸有天。玉盏香浮椒目小，冰盘辛出芥心鲜。开春半日能沉醉，一岁欢娱解胜前。
壬申元日作·其二
作者：屈大均
朝代：清
体裁：七言律诗

鹿布衣轻喜暖风，春来人事转融融。三时量腹还中叟，一日承欢即上公。柳吐烟光晴更绿，梅含冰艳冻逾红。椒觞次第先年小，新得孙曾乳燕同。
壬申元日作·其五
作者：屈大均
朝代：清
体裁：七言律诗

衰暮弥教爱日深，非关葵藿解倾心。重轮岂可亏元旦，枉矢何当射太阴。歌舞东君贤姱在，起居西母阿环临。折花扶木持为寿，长向龟台听啸音。
壬申元日作·其六
作者：屈大均
朝代：清
体裁：七言律诗

光华犹忆圣明前，拜手惟歌复旦篇。欲作康侯依昼日，先从王母乞长年。莺教堂上催春酒，花使房中献水仙。白发久忘兴废事，婴陵争似伯瑜贤。
壬申元日作·其四
作者：屈大均
朝代：清
体裁：七言律诗

三朔那堪日蚀来，春秋少见此天灾。奔车未遣麾戈逐，吐壤先教伐鼓催。岂有鲍宣书更上，无劳后羿弹重开。炎光沐浴还晞发，尽扫虹蜺愧不才。
声声慢
作者：屈大均
朝代：清
体裁：词

青磷似雨，白骨连沙，吹魂最苦悲风。怨杀将军城坚，只要相攻。分兵乳源无计，令胡笳横截泷东。抽营遁，委金吾花甲，堆遍芙蓉。肝脑空膏绿草，恨野田狐兔，曾饫元戎。几度秋肥，爰爰得脱雕弓。呜呜向人悲啸，言迷离，谁辨雌雄。终射汝，及豪豨、持荐鬼雄。
声声慢·闻乘上吹螺
作者：屈大均
朝代：清
体裁：词

东西雁翅，两作飞楼，江间一片沉浮。四角呜呜，螺声飒起高秋。凄凉尉佗台上，恨边声，飞满炎州。风吞吐，尽秦关汉塞，处处含愁。绝对似金笳催泪，与明妃、诸曲哀怨同流。未曙频吹，匆匆人马难留。无边战魂惊起，逐行营、朝暮啾啾。那管得，一军中、人尽白头。
复上韶阳述怀呈使君
作者：屈大均
朝代：清

无端又千里，秋更上韶阳。为有丹霞好，那知白露凉。使君惟孝友，孺子岂文章。分得莱芜釜，微尘已绝香。尚乎游未得，儿女事茫茫。白首劳婚嫁，丹丘阙稻粱。殷勤干太守，不敢卧羲皇。好是言辞拙，相知迹久忘。一路迎鸿雁，行将及庾关。那能似潮汐，祗到二禺间。母待韩康出，儿催孺仲还。艰难因水菽，未忍老栖閒。不出非慈孝，晨昏且暂违。负多千里米，餐少一人薇。知己惟廉吏，无颜是褐衣。晏婴鞭可执，忻慕似君稀。楼中容易捉，不是酒仙人。迹向台门托，情将露冕亲。能令高士贱，祗为使君贫。一勺浈江水，鱼枯未湿鳞。海内无长句，山东有谪仙。吾师惟乐府，汝爱似青莲。狂客四明在，神君一代贤。金龟重使醉，水底酒星眠。
复上韶阳述怀呈使君·其一
作者：屈大均
朝代：清
体裁：五言律诗

无端又千里，秋更上韶阳。为有丹霞好，那知白露凉。使君惟孝友，孺子岂文章。分得莱芜釜，微尘已绝香。
复上韶阳述怀呈使君·其三
作者：屈大均
朝代：清
体裁：五言律诗

一路迎鸿雁，行将及庾关。那能似潮汐，祗到二禺间。母待韩康出，儿催孺仲还。艰难因水菽，未忍老栖閒。
复上韶阳述怀呈使君·其二
作者：屈大均
朝代：清
体裁：五言律诗

尚乎游未得，儿女事茫茫。白首劳婚嫁，丹丘阙稻粱。殷勤干太守，不敢卧羲皇。好是言辞拙，相知迹久忘。
复上韶阳述怀呈使君·其五
作者：屈大均
朝代：清
体裁：五言律诗

楼中容易捉，不是酒仙人。迹向台门托，情将露冕亲。能令高士贱，祗为使君贫。一勺浈江水，鱼枯未湿鳞。
复上韶阳述怀呈使君·其六
作者：屈大均
朝代：清
体裁：五言律诗

海内无长句，山东有谪仙。吾师惟乐府，汝爱似青莲。狂客四明在，神君一代贤。金龟重使醉，水底酒星眠。
复上韶阳述怀呈使君·其四
作者：屈大均
朝代：清
体裁：五言律诗

不出非慈孝，晨昏且暂违。负多千里米，餐少一人薇。知己惟廉吏，无颜是褐衣。晏婴鞭可执，忻慕似君稀。
复归沙亭柬从兄泰士
作者：屈大均
朝代：清

故园又复返沙亭，绕屋峰峦作画屏。兄弟行中吾与子，遗书真解读骚经。素馆依然水木间，四围多是未名山。最高峰好惟烟管，与子长乘采药閒。无多白发不教催，一月童颜驻一回。吾道自令颜色好，金精石髓本尘埃。
复归沙亭柬从兄泰士·其一
作者：屈大均
朝代：清
体裁：七言绝句

故园又复返沙亭，绕屋峰峦作画屏。兄弟行中吾与子，遗书真解读骚经。
复归沙亭柬从兄泰士·其三
作者：屈大均
朝代：清
体裁：七言绝句

无多白发不教催，一月童颜驻一回。吾道自令颜色好，金精石髓本尘埃。
复归沙亭柬从兄泰士·其二
作者：屈大均
朝代：清
体裁：七言绝句

素馆依然水木间，四围多是未名山。最高峰好惟烟管，与子长乘采药閒。
夏口
作者：屈大均
朝代：清
体裁：七言律诗

却月城临夏口高，维舟日夕苦风涛。青天表里惟秋水，绿树依微是汉皋。南国山名愁大别，楚人天性爱离骚。潇湘战后黄云满，鸿鹄无心下羽毛。
夏日清宴堂小集
作者：屈大均
朝代：清
体裁：五言律诗

高馆清和候，披襟化气薰。菲菲怜细草，黠黠望重云。捉麈谈秋水，衔觞待夕曛。边庭人事少，游戏莫离群。
夕向诃林承二三禅人留宿风幡堂即事赋赠得风字
作者：屈大均
朝代：清
体裁：五言律诗

解与陶潜饮，清狂即远公。好将虎溪水，移入酒泉中。烛秉何须月，幡吹只是风。欲眠无醉石，为拂半床空。
夕阳
作者：屈大均
朝代：清
体裁：五言律诗

夕阳山更好，青接半天阴。峡影烟开阖，江声石浅深。凉蝉争咽树，落叶乍惊林。欲宿人村远，依依逐暮禽。
多丽·春日燕京所见
作者：屈大均
朝代：清
体裁：词

正春晴，画鼓天街无数。玉河桥，杏花尽吐，八旗人至如雨。更通城、紫驼细犊，逐盘头、蠕蠕公主。锦剪圆襟，珠围纤袖，汉娇蕃艳，对倾駧乳。御渠畔、暖风飘柳，一一作香絮。施貂帐，三弦四板，学唱金缕。又三里，丰台芍药，玉鞭鞭马争去。插双双、翠翎年少，并向啼莺最多处。柘弹穿林，花毡铺地，垆头都解女真语。恨斜日、上林烟瞑，苍翠欲迷路。牛羊气、吹满凤城，总作香土。
夜上横州作
作者：屈大均
朝代：清
体裁：五言律诗

夜分催荡桨，乘月上横州。烟雾含渔火，星河挂戍楼。身忘银甲重，手得角弓柔。不寐思军事，疏钟起渡头。
夜上漓江作
作者：屈大均
朝代：清
体裁：古风

水落滩更高，我船苦难上。舟子声凄酸，榜歌不能唱。天寒白雾深，川路迷苍莽。山月忽西东，愁人苦相向。霜气一冬乾，水声半夜长。衣食分熊罴，无金士难养。久戍尽黧黑，绝地无盐酱。所历州县多，牛酒有谁饷。微闻沙中语，军穷生怨望。
夜上飞云顶
作者：屈大均
朝代：清
体裁：七言绝句

天鸡未唤沧溟日，海蜃先衔若木霞。独上罗浮最高顶，一声长笛月光斜。
夜兰
作者：屈大均
朝代：清

兰吐宜清夜，香惟风露知。露华多在蕊，风势不成枝。风露夜有香，知是幽兰吐。山人每不眠，闻香得深悟。幽兰开向夜，风露自成香。欲得兰膏饮，穿林至石梁。
夜兰·其一
作者：屈大均
朝代：清
体裁：五言绝句

兰吐宜清夜，香惟风露知。露华多在蕊，风势不成枝。
夜兰·其三
作者：屈大均
朝代：清
体裁：五言绝句

幽兰开向夜，风露自成香。欲得兰膏饮，穿林至石梁。
夜兰·其二
作者：屈大均
朝代：清
体裁：五言绝句

风露夜有香，知是幽兰吐。山人每不眠，闻香得深悟。
夜坐
作者：屈大均
朝代：清
体裁：五言律诗

形影同深夜，灯边一侍人。香煎沉水片，酒酌雪花春。不寐听疏雨，无言倚翠茵。茫茫儿女事，叹息为清贫。
夜坐有怀二姑
作者：屈大均
朝代：清
体裁：五言律诗

新桐枝叶好，未夕白鹇栖。讵识离居者，含情花下啼。欲秋清露冷，将曙绛河低。不寐因明月，徘徊莲叶西。
夜坐蔡五玉得斋作
作者：屈大均
朝代：清
体裁：五言律诗

平生此清夜，不负白云钟。世事馀明月，天心但碧峰。微言因酒发，薄梦与花逢。隐几谁能似，人间一老龙。
夜宴赠张二丈
作者：屈大均
朝代：清
体裁：五言绝句

一弹一鹞子，一曲一鹌鹑。忙杀铁桥老，童儿绕锦茵。
夜宿广州北郊作
作者：屈大均
朝代：清
体裁：七言律诗

松风一接梦魂清，夜久流泉渐有声。落叶飘萧如逐客，疏钟咫尺是寒城。身依豺虎因多难，地入鱼羊为少兵。古道呼銮人不到，青燐相照到天明。
夜宿沙洲有作
作者：屈大均
朝代：清
体裁：五言律诗

沙洲今夕宿，月似一人孤。不寐同秋雁，相依更夜乌。初寒山兔少，未曙水萤无。耿耿怀明发，渔歌起绿蒲。
夜宿观山作
作者：屈大均
朝代：清

一夕无衣寐不成，观山山上月凄清。松声捲起寒江水，散作风声与雨声。明月娟娟似翠娥，登高临水奈君何。松声欲捲愁心尽，花片犹沾血泪多。
夜宿观山作·其一
作者：屈大均
朝代：清
体裁：七言绝句

一夕无衣寐不成，观山山上月凄清。松声捲起寒江水，散作风声与雨声。
夜宿观山作·其二
作者：屈大均
朝代：清
体裁：七言绝句

明月娟娟似翠娥，登高临水奈君何。松声欲捲愁心尽，花片犹沾血泪多。
夜憩江楼
作者：屈大均
朝代：清
体裁：五言律诗

八月潇湘客，三更乌鹊楼。天随珠斗转，雪抱玉盘流。远望惟京阙，相思若女牛。同心栀子苦，欲寄隔炎洲。
夜泊大滥作
作者：屈大均
朝代：清
体裁：七言律诗

月出依稀海雾消，鸡声催上虎门潮。长星夜夜穿河鼓，杀气年年贯斗杓。兴废久知他日事，清高终立故人朝。天心咫尺劳相告，欲为林泉破寂寥。
夜集焦将军宅作
作者：屈大均
朝代：清
体裁：五言律诗

白发奈春何，红颜塞上多。迎来纷宝马，舞去得花罗。丝管沉明月，壶觞起绿波。将军饶逸兴，天晓恋鸣珂。
夜饮海棠花下口占
作者：屈大均
朝代：清
体裁：七言绝句

却嫌月照海棠白，花下频将蜡炬催。竹叶未倾颜已赭，明霞朵朵火中开。
大儿
作者：屈大均
朝代：清
体裁：五言律诗

有知才五稔，无恃已三年。祖母书频教，先公道未传。松花宜岁晚，梅实喜春先。两弟方孩乳，提携总可怜。
大司马吴公惠田赋此奉答
作者：屈大均
朝代：清

公怜乌有母，发满白头霜。有耻归薇蕨，无才致稻粱。文章徒卖力，舂杵枉辞乡。十亩承嘉惠，从今菽水香。繇来仁者粟，方与养亲宜。更受山田赐，弥惭石父知。自今为黍早，不惜采兰迟。勤动同妻子，长怀粒我私。
大司马吴公惠田赋此奉答·其一
作者：屈大均
朝代：清
体裁：五言律诗

公怜乌有母，发满白头霜。有耻归薇蕨，无才致稻粱。文章徒卖力，舂杵枉辞乡。十亩承嘉惠，从今菽水香。
大司马吴公惠田赋此奉答·其二
作者：屈大均
朝代：清
体裁：五言律诗

繇来仁者粟，方与养亲宜。更受山田赐，弥惭石父知。自今为黍早，不惜采兰迟。勤动同妻子，长怀粒我私。
大同作
作者：屈大均
朝代：清
体裁：七言律诗

饮马东连白道泉，桑乾西接紫河烟。何年代邸沦秋草，几处秦城出远天。事去英雄羞一剑，时来游侠喜三边。哀笳莫奏思乡曲，都尉台前月正圆。
大同感叹
作者：屈大均
朝代：清
体裁：古风

杀气满天地，日月难为光。嗟尔苦寒子，结发在战场。为谁饥与渴，葛屦践严霜。朝辞大同城，暮宿青燐傍。花门多暴虐，人命如牛羊。膏血溢槽中，马饮毛生光。鞍上一红颜，琵琶声惨伤。肌肉苦无多，何以充君粮。踟蹰赴刀俎，自惜凝脂香。
大同旅次
作者：屈大均
朝代：清
体裁：五言律诗

独宿天难曙，孤征日易曛。梦魂青冢月，涕泪白登云。书断随阳雁，笳连守冻军。代王宫咫尺，砧杵更愁闻。
大奴曲
作者：屈大均
朝代：清

大奴调鹞子，小奴调鹌鹑。中奴持弹弓，游戏出龙津。马肥不食草，啖以园中花。寒薰马粪香，渴饮马乳茶。沉香为马栈，翠羽为马房。马饮葡萄酒，旁多红粉妆。番獒高五尺，酣卧多罗绒。紫貂为裀褥，白貂为屏风。炕用蔚州煤，墙衣高丽茧。羊酪入酒香，馀肉肥鹰犬。小小红毛兔，冬肥及野鸡。连朝亲射得，跃马黑河西。
大奴曲·其一
作者：屈大均
朝代：清
体裁：五言绝句

大奴调鹞子，小奴调鹌鹑。中奴持弹弓，游戏出龙津。
大奴曲·其三
作者：屈大均
朝代：清
体裁：五言绝句

沉香为马栈，翠羽为马房。马饮葡萄酒，旁多红粉妆。
大奴曲·其二
作者：屈大均
朝代：清
体裁：五言绝句

马肥不食草，啖以园中花。寒薰马粪香，渴饮马乳茶。
大奴曲·其五
作者：屈大均
朝代：清
体裁：五言绝句

炕用蔚州煤，墙衣高丽茧。羊酪入酒香，馀肉肥鹰犬。
大奴曲·其六
作者：屈大均
朝代：清
体裁：五言绝句

小小红毛兔，冬肥及野鸡。连朝亲射得，跃马黑河西。
大奴曲·其四
作者：屈大均
朝代：清
体裁：五言绝句

番獒高五尺，酣卧多罗绒。紫貂为裀褥，白貂为屏风。
大寒
作者：屈大均
朝代：清

大寒偏易暖，寒向小寒时。亦有空林雪，梅花似不知。病烦春色早，贫恐水仙迟。多谢萋萋草，穿冰已作丝。穷阴天外积，寒绝逼春来。尚苦连朝雾，南风湿不开。已新长至柳，重吐小年梅。腊酒谁家早，莺知为我催。
大寒·其一
作者：屈大均
朝代：清
体裁：五言律诗

大寒偏易暖，寒向小寒时。亦有空林雪，梅花似不知。病烦春色早，贫恐水仙迟。多谢萋萋草，穿冰已作丝。
大寒·其二
作者：屈大均
朝代：清
体裁：诗

穷阴天外积，寒绝逼春来。尚苦连朝雾，南风湿不开。已新长至柳，重吐小年梅。腊酒谁家早，莺知为我催。
大明泉
作者：屈大均
朝代：清
体裁：七言绝句

峨眉洞穴此潜通，千里陂陀与蜀同。泉水谁言君第五，先朝日月出其中。
大树轩诗为吴副戎作
作者：屈大均
朝代：清
体裁：七言律诗

汉家大树属将军，细叶榕阴郁似云。幕府开当萝薜影，铙歌吹起羽毛群。惊鸾书就仍无敌，猛虎篇成已策勋。作镇崧台多紫砚，青天割得肯相分。
大芦峡
作者：屈大均
朝代：清
体裁：五言律诗

牂柯从此出，浩淼到厓门。二水吞孤峡，三江控一村。鱼花多下步，橘子满中园。潮势秋来大，微微岛屿存。
大蝴蝶
作者：屈大均
朝代：清
体裁：五言律诗

二月大蝴蝶，家家出茧来。仙衣成凤子，光采似花开。芍药人争喂，麻姑使莫催。养成三尺翅，骑汝入蓬莱。
大都宫词
作者：屈大均
朝代：清

楚舞复吴歈，风流作帝图。阿房频止凤，太液复歌凫。小妓玉条脱，中官金仆姑。不知高力士，犹忆上皇无。暖殿开春宴，才人赐锦袍。舞低吴蛱蝶，歌倚郑樱桃。学士调花曲，阏氏按凤槽。只愁金漏短，日出未央高。具带盘龙锦，垂髾堕马妆。汉宫丹凤女，胡地白羊王。夜醉葡萄酒，朝开蹋鞠场。邯郸诸小妇，杂坐弄笙簧。佳丽徵南国，中官锦字宣。紫宫双凤入，秘殿百花然。卓女方新寡，冯妃是小怜。更闻乔补阙，愁断绿珠篇。白马饰金羁，琵琶再拨时。昔曾调玉树，今复妒蛾眉。纨扇秋终弃，兰台晚易悲。何如若耶女，采葛作黄丝。朝来逢百骑，蹀躞御河堤。小队芙蓉簇，娇歌杨柳齐。锦装春菔艳，貂压翠鬟低。游猎知何去，阏氏在苑西。
大都宫词·其一
作者：屈大均
朝代：清
体裁：五言律诗

楚舞复吴歈，风流作帝图。阿房频止凤，太液复歌凫。小妓玉条脱，中官金仆姑。不知高力士，犹忆上皇无。
大都宫词·其三
作者：屈大均
朝代：清
体裁：五言律诗

具带盘龙锦，垂髾堕马妆。汉宫丹凤女，胡地白羊王。夜醉葡萄酒，朝开蹋鞠场。邯郸诸小妇，杂坐弄笙簧。
大都宫词·其二
作者：屈大均
朝代：清
体裁：五言律诗

暖殿开春宴，才人赐锦袍。舞低吴蛱蝶，歌倚郑樱桃。学士调花曲，阏氏按凤槽。只愁金漏短，日出未央高。
大都宫词·其五
作者：屈大均
朝代：清
体裁：五言律诗

白马饰金羁，琵琶再拨时。昔曾调玉树，今复妒蛾眉。纨扇秋终弃，兰台晚易悲。何如若耶女，采葛作黄丝。
大都宫词·其六
作者：屈大均
朝代：清
体裁：五言律诗

朝来逢百骑，蹀躞御河堤。小队芙蓉簇，娇歌杨柳齐。锦装春菔艳，貂压翠鬟低。游猎知何去，阏氏在苑西。
大都宫词·其四
作者：屈大均
朝代：清
体裁：五言律诗

佳丽徵南国，中官锦字宣。紫宫双凤入，秘殿百花然。卓女方新寡，冯妃是小怜。更闻乔补阙，愁断绿珠篇。
大雪西峰作
作者：屈大均
朝代：清
体裁：五言律诗

三峰莲皎皎，万壑雪濛濛。玉女花频散，仙人雾欲空。光摇高掌月，声乱紫霄风。天地茫茫失，骖鸾路未通。
天仙子
作者：屈大均
朝代：清
体裁：词

翡翠兰开如翡翠。朵朵教人日长醉。玉壶无酒又春愁。因柳色，怕登楼。一任年光逐水流。
天仙子 其一 二首
作者：屈大均
朝代：清
体裁：词

双鬓但将蝴蝶赛。露花油好嫌香大。吴阊学得牡丹头，钗不戴。珠不爱。只有一枝兰作态。
天仙子·二首
作者：屈大均
朝代：清

双鬓但将蝴蝶赛。露花油好嫌香大。吴阊学得牡丹头，钗不戴。珠不爱。只有一枝兰作态。自织纤纤娇女葛。露花蝉翼同轻滑。裁为夫婿夏时衣，风莫绉。汗莫透。管取清凉长似旧。
天仙子·其二
作者：屈大均
朝代：清
体裁：词

自织纤纤娇女葛。露花蝉翼同轻滑。裁为夫婿夏时衣，风莫绉。汗莫透。管取清凉长似旧。
天净沙 塞上 八首
作者：屈大均
朝代：清

沙如乱雪非来。风吹忽作龙堆。塞水横冲不开。马蹄深陷，一鞭飞上平台。桑乾浊似黄河。冰开难饮明驼。滑滑春泥苦多。卤儿呼渡，雌雄两两吹螺。关门一线浮图。黄云半塞飞狐。雪尽莺花未藓，骆驼鞍暖，春宵卧过庐奴。千山已作边墙。长城更与天长。一望教人断肠。紫荆关外，茫茫只有牛羊。天寒雉兔偏多。挥鞭跃渡洋河。一箭双穿驾鹅。鱼鹰饥汝，鞍边割肉峨峨。天明已饭黄羊。笳声催上辞乡。泪落边因夕阳。蔚州煤好，春寒可代衣裳。盘山下见卢龙。三盘始上三峰。欲去依依暮钟。可怜明月，秋来之照边烽。居庸一口容人。开门谁揖黄巾。虎豹何曾苦辛。黑松林里，无劳间道通秦。
天净沙 塞上 八首 其五
作者：屈大均
朝代：清

天寒雉兔偏多。挥鞭跃渡洋河。一箭双穿驾鹅。鱼鹰饥汝，鞍边割肉峨峨。
天净沙 塞上 其一 八首
作者：屈大均
朝代：清
体裁：词

沙如乱雪非来。风吹忽作龙堆。塞水横冲不开。马蹄深陷，一鞭飞上平台。
天南四首为香丹侍者作
作者：屈大均
朝代：清

天南花与菜，总作合欢枝。相赠三秋色，相怜百岁期。书催娇女学，琴得美人师。十资因生日，年年汝不迟。天南红豆子，勿复作相思。蛱蝶纷无数，鸳鸯自不知。三千方朔早，十六阿侯迟。欲老吾渐汝，情深白首时。天南多媚药，蝙蝠不须持。白发仙无日，黄泉殉有期。芙蓉肥已子，杨柳老犹丝。讵忍留丹诀，云山作别离。天南多蚌蛤，光晒九秋时。龙女珠应足，鲛人泣莫悲。珊瑚红尚浅，翡翠碧方滋。乳待张苍饮，殷勤大耋期。
天南四首为香丹侍者作·其一
作者：屈大均
朝代：清
体裁：五言律诗

天南花与菜，总作合欢枝。相赠三秋色，相怜百岁期。书催娇女学，琴得美人师。十资因生日，年年汝不迟。
天南四首为香丹侍者作·其三
作者：屈大均
朝代：清
体裁：五言律诗

天南多媚药，蝙蝠不须持。白发仙无日，黄泉殉有期。芙蓉肥已子，杨柳老犹丝。讵忍留丹诀，云山作别离。
天南四首为香丹侍者作·其二
作者：屈大均
朝代：清
体裁：五言律诗

天南红豆子，勿复作相思。蛱蝶纷无数，鸳鸯自不知。三千方朔早，十六阿侯迟。欲老吾渐汝，情深白首时。
天南四首为香丹侍者作·其四
作者：屈大均
朝代：清
体裁：五言律诗

天南多蚌蛤，光晒九秋时。龙女珠应足，鲛人泣莫悲。珊瑚红尚浅，翡翠碧方滋。乳待张苍饮，殷勤大耋期。
天寿八首
作者：屈大均
朝代：清

诸陵山起太行东，天柱香炉霄汉中。黍谷晴开燕奥室，榆河春注汉离宫。青丝白马尘虽灭，紫盖黄旗路未通。愁绝清明多雨露，萋萋芳草灞园空。太行东走极巫闾，形势先皇开武馀。雁塞苍茫开寝殿，龙沙迢递返宫车。犁庭自昔天威大，弃地何因庙略疏。万岁明楼犹镇朔，紫云瞻望泪凝裾。中峰楼殿郁崔嵬，万壑银灯照夜台。寂寞乾坤黄钺在，艰难日月玉门回。山如万马从天下，水自三关入塞来。终古长安元代邸，我皇重把朔云开。景陵苍翠叠芙蓉，想像英姿亚太宗。亲射朵颜沙塞去，先飞天马羽林从。九霄玉几悬神岳，万古龙旗出喜峰。辛苦司香诸内史，烽烟留得掖门松。英宗北狩返鸾旂，花萼双悬日月辉。大隗何曾迷圣驭，单于终是畏天威。榆河雨急龙时啸，汤岭秋高雪已飞。此度文孙重出塞，无人更解白登围。军都山色绕离宫，武帝佳城苍翠中。紫塞云从阴岳出，桑乾水兴御渠通。朱弓赤矢归徐偃，玉雁金凫待沛公。一著戎衣南国定，诸侯犹自凛雄风。连峰万仞削天梯，玉殿虚无大峪西。享国若令光庙永，垂衣应与孝宗齐。秋高大漠三胡入，风起平沙万马嘶。不见太官朝上食，御园霜露正凄凄。风雨昭陵落叶悲，园门久已坏罘罳。乌弓早殉三泉里，石马频嘶五夜时。万古君臣须再建，二京宗社已中移。太平端拱称隆万，天鉴何因不在兹。
天寿八首·其一
作者：屈大均
朝代：清
体裁：七言律诗

诸陵山起太行东，天柱香炉霄汉中。黍谷晴开燕奥室，榆河春注汉离宫。青丝白马尘虽灭，紫盖黄旗路未通。愁绝清明多雨露，萋萋芳草灞园空。
天寿八首·其七
作者：屈大均
朝代：清
体裁：七言律诗

连峰万仞削天梯，玉殿虚无大峪西。享国若令光庙永，垂衣应与孝宗齐。秋高大漠三胡入，风起平沙万马嘶。不见太官朝上食，御园霜露正凄凄。
天寿八首·其三
作者：屈大均
朝代：清
体裁：七言律诗

中峰楼殿郁崔嵬，万壑银灯照夜台。寂寞乾坤黄钺在，艰难日月玉门回。山如万马从天下，水自三关入塞来。终古长安元代邸，我皇重把朔云开。
天寿八首·其二
作者：屈大均
朝代：清
体裁：七言律诗

太行东走极巫闾，形势先皇开武馀。雁塞苍茫开寝殿，龙沙迢递返宫车。犁庭自昔天威大，弃地何因庙略疏。万岁明楼犹镇朔，紫云瞻望泪凝裾。
天寿八首·其五
作者：屈大均
朝代：清
体裁：七言律诗

英宗北狩返鸾旂，花萼双悬日月辉。大隗何曾迷圣驭，单于终是畏天威。榆河雨急龙时啸，汤岭秋高雪已飞。此度文孙重出塞，无人更解白登围。
天寿八首·其八
作者：屈大均
朝代：清
体裁：七言律诗

风雨昭陵落叶悲，园门久已坏罘罳。乌弓早殉三泉里，石马频嘶五夜时。万古君臣须再建，二京宗社已中移。太平端拱称隆万，天鉴何因不在兹。
天寿八首·其六
作者：屈大均
朝代：清
体裁：七言律诗

军都山色绕离宫，武帝佳城苍翠中。紫塞云从阴岳出，桑乾水兴御渠通。朱弓赤矢归徐偃，玉雁金凫待沛公。一著戎衣南国定，诸侯犹自凛雄风。
天寿八首·其四
作者：屈大均
朝代：清
体裁：七言律诗

景陵苍翠叠芙蓉，想像英姿亚太宗。亲射朵颜沙塞去，先飞天马羽林从。九霄玉几悬神岳，万古龙旗出喜峰。辛苦司香诸内史，烽烟留得掖门松。
天寿山
作者：屈大均
朝代：清

燕山连紫塞，千里抱长安。北锁天关险，东襟渤澥寒。龙文犹五色，凤势必千盘。寂寞裬恩殿，孤臣掩泪看。文皇当正脉，列圣绕中峰。地作诸华福，山为五岳宗。东西金殿起，左右宝城重。云气如宫阙，高高护六龙。岂意千秋后，空馀龙凤门。白狐登御榻，青犊入文园。玉砌磨刀坏，银泉浴铁浑。雍门无限泪，沾洒列朝恩。万壑松楸尽，园陵锁寂寥。空馀龙虎抱，似有鬼神朝。银海阴风落，珠尘细雨飘。天南霜露思，极望草萧萧。辇道哀湍激，神楼晚日悬。九龙无彷佛，群鹤尚联翩。玉盌沦秋草，珠帘落暮烟。白头宫监在，相对泪潸然。北极钩陈出，西山寝殿移。香炉销兽火，宝帐挂蛛丝。山枕黄花戍，泉通太液池。守陵馀几户，犹是羽林儿。夹道云龙柱，横空日月楼。金波鳷鹊动，玉气白虹浮。命可中华永，功为万古谋。丰碑无一字，瞻仰泪频流。十道穿桥水，千林拂殿枝。飞腾神马在，兴废石人知。盗火烧香峪，妖云压玉墀。边墙虚内外，无计护罘罳。二井东西在，诸妃墓未崩。国朝稀殉葬，宫女少陪陵。雨为斑泪滴，云似綵衣凝。终古闻瑶瑟，凄凄怨不胜。陵冢纷相望，先皇骨肉留。小王陪玉匣，贵主接珠丘。衔石瑶姬恨，吹笙子晋愁。白杨风飒飒，谁与奠清秋。
天寿山·其一
作者：屈大均
朝代：清
体裁：五言律诗

燕山连紫塞，千里抱长安。北锁天关险，东襟渤澥寒。龙文犹五色，凤势必千盘。寂寞裬恩殿，孤臣掩泪看。
天寿山·其七
作者：屈大均
朝代：清
体裁：五言律诗

夹道云龙柱，横空日月楼。金波鳷鹊动，玉气白虹浮。命可中华永，功为万古谋。丰碑无一字，瞻仰泪频流。
天寿山·其三
作者：屈大均
朝代：清
体裁：五言律诗

岂意千秋后，空馀龙凤门。白狐登御榻，青犊入文园。玉砌磨刀坏，银泉浴铁浑。雍门无限泪，沾洒列朝恩。
天寿山·其九
作者：屈大均
朝代：清
体裁：五言律诗

二井东西在，诸妃墓未崩。国朝稀殉葬，宫女少陪陵。雨为斑泪滴，云似綵衣凝。终古闻瑶瑟，凄凄怨不胜。
天寿山·其二
作者：屈大均
朝代：清
体裁：五言律诗

文皇当正脉，列圣绕中峰。地作诸华福，山为五岳宗。东西金殿起，左右宝城重。云气如宫阙，高高护六龙。
天寿山·其五
作者：屈大均
朝代：清

辇道哀湍激，神楼晚日悬。九龙无彷佛，群鹤尚联翩。玉盌沦秋草，珠帘落暮烟。白头宫监在，相对泪潸然。
天寿山·其五
作者：屈大均
朝代：清
体裁：五言律诗

辇道哀湍激，神楼晚日悬。九龙无彷佛，群鹤尚联翩。玉碗沦秋草，珠帘落暮烟。白头宫监在，相对泪潸然。
天寿山·其八
作者：屈大均
朝代：清
体裁：五言律诗

十道穿桥水，千林拂殿枝。飞腾神马在，兴废石人知。盗火烧香峪，妖云压玉墀。边墙虚内外，无计护罘罳。
天寿山·其六
作者：屈大均
朝代：清
体裁：五言律诗

北极钩陈出，西山寝殿移。香炉销兽火，宝帐挂蛛丝。山枕黄花戍，泉通太液池。守陵馀几户，犹是羽林儿。
天寿山·其十
作者：屈大均
朝代：清
体裁：五言律诗

陵冢纷相望，先皇骨肉留。小王陪玉匣，贵主接珠丘。衔石瑶姬恨，吹笙子晋愁。白杨风飒飒，谁与奠清秋。
天寿山·其四
作者：屈大均
朝代：清
体裁：五言律诗

万壑松楸尽，园陵锁寂寥。空馀龙虎抱，似有鬼神朝。银海阴风落，珠尘细雨飘。天南霜露思，极望草萧萧。
天岳
作者：屈大均
朝代：清
体裁：五言律诗

秋气高无极，峰峰积雨凉。白云吞七泽，红叶满三湘。禹迹留盘石，仙宫傍夕阳。蛟龙多蛰此，吾亦隐文章。
天池
作者：屈大均
朝代：清
体裁：五言律诗

天池深不测，万仞岳云中。高涌汉阳月，下含彭蠡风。雪消时饮鹿，春尽不归鸿。忽作神灵雨，虚无入楚空。
天泣
作者：屈大均
朝代：清
体裁：古风

天泣一何哀，鸣声如转磨。无云乃作雨，凄凄泪交堕。悲此下土民，斩刈遭殃祸。仁圣不降生，天地日多过。我生抱忠诚，与天素相左。俯仰愧怍多，死生无一可。茫茫饥溺怀，泪下悲坎坷。
天津夜泊
作者：屈大均
朝代：清
体裁：五言律诗

九河归帝甸，二海出天津。潮气凝风雨，灯光见鬼神。孤舟今夜冷，月明异乡亲。回忆承平日，笙歌两岸春。
天涯
作者：屈大均
朝代：清
体裁：七言绝句

天涯萧瑟又逢秋，不待霜飞已白头。明月何曾知客恨，黄花只是笑人愁。
天濠街妇
作者：屈大均
朝代：清
体裁：五言绝句

妾身不随波，岂必长绳系。所虑黄口儿，一去无根蒂。
天边
作者：屈大均
朝代：清
体裁：七言绝句

天边明月迥含霜，夜夜哀笳怨望乡。一片愁心与鸿雁，秋风吹不到衡阳。
天门
作者：屈大均
朝代：清

梁山博望两峰尊，万里长江此大门。不使南朝长有此，茫茫天堑复何言。青山双挟大江飞，飞到松寥失翠微。北望天门南九子，长风不解送将归。
天门·其一
作者：屈大均
朝代：清
体裁：七言绝句

梁山博望两峰尊，万里长江此大门。不使南朝长有此，茫茫天堑复何言。
天门·其二
作者：屈大均
朝代：清
体裁：七言绝句

青山双挟大江飞，飞到松寥失翠微。北望天门南九子，长风不解送将归。
天门山
作者：屈大均
朝代：清
体裁：七言律诗

秣陵门户是天门，双峙天边紫翠屯。落日云连牛渚暝，中秋潮长小孤痕。千年王气从今起，万里江声至此吞。南北自来争采石，开平功业与谁论。
太华作
作者：屈大均
朝代：清

仙掌三峰立，天门半壁扃。莲花围白帝，玉井出明星。横度苍龙磴，高歌落雁亭。河山襟带尽，两戒据天经。昨夜闻长笛，依稀鸾凤音。三峰吹落月，一半驻空林。人道水帘里，玉姜时弄琴。神仙不可接，怅望白云深。
太华作·其一
作者：屈大均
朝代：清
体裁：五言律诗

仙掌三峰立，天门半壁扃。莲花围白帝，玉井出明星。横度苍龙磴，高歌落雁亭。河山襟带尽，两戒据天经。
太华作·其二
作者：屈大均
朝代：清
体裁：五言律诗

昨夜闻长笛，依稀鸾凤音。三峰吹落月，一半驻空林。人道水帘里，玉姜时弄琴。神仙不可接，怅望白云深。
太常引·隋宫故址
作者：屈大均
朝代：清
体裁：词

垂杨几树是隋家。欲问后园鸦。飞过玉钩斜。拂片片、风前乱花。红桥流水，穿桥廿四，流尽旧繁华。把酒坐晴沙。且数数、春如钿车。
太平驿
作者：屈大均
朝代：清
体裁：五言律诗

树里空城在，藤萝暗女墙。野烟连水白，樵火满山香。已产蛮夷地，还投瘴疠乡。仆夫频见笑，衣食失清狂。
太湖女儿曲
作者：屈大均
朝代：清
体裁：五言绝句

愿得化为石，与郎千载同。侬既作石姥，欢亦作石公。
太湖怀范大夫
作者：屈大均
朝代：清
体裁：七言律诗

风流谁似大夫长，一载西施遂渺茫。佳丽至今馀笠泽，精灵何处不夷光。洞庭花枕鱼鳞屋，胥口云连玉屧廊。终古红颜感知己，春来争荐早梅芳。
太白祠
作者：屈大均
朝代：清
体裁：五言律诗

翰林馀俎豆，宫锦至今香。光复真繇汝，功名亦可王。山川增气势，风雅有辉光。一片郎官水，风流未忍忘。
太行
作者：屈大均
朝代：清
体裁：七言绝句

万障西来作太行，三关北锁控渔阳。刑馀不惜王公险，献与青丝白马郎。
夫子手植桧
作者：屈大均
朝代：清

生生仁圣意，一桧每开屯。气得乾元大，灵含万古春。叶知兴废早，花应帝王真。百尺杏坛畔，摩挲鳞甲新。素王遗一树，岁久不生枝。神圣有馀泽，荣枯无尽时。地钟灵气独，天与太和私。想像删修日，阴随几杖移。
夫子手植桧·其一
作者：屈大均
朝代：清
体裁：五言律诗

生生仁圣意，一桧每开屯。气得乾元大，灵含万古春。叶知兴废早，花应帝王真。百尺杏坛畔，摩挲鳞甲新。
夫子手植桧·其二
作者：屈大均
朝代：清
体裁：五言律诗

素王遗一树，岁久不生枝。神圣有馀泽，荣枯无尽时。地钟灵气独，天与太和私。想像删修日，阴随几杖移。
夫溪曲
作者：屈大均
朝代：清

夫溪溪水水分流，流向东西似御沟。恨绝当年征戍妇，潮痕长与泪痕留。鸳鸯不向此溪游，岂有鸳鸯得白头。溪水不将浓泪去，泪红长似落花浮。
夫溪曲·其一
作者：屈大均
朝代：清
体裁：七言绝句

夫溪溪水水分流，流向东西似御沟。恨绝当年征戍妇，潮痕长与泪痕留。
夫溪曲·其二
作者：屈大均
朝代：清
体裁：七言绝句

鸳鸯不向此溪游，岂有鸳鸯得白头。溪水不将浓泪去，泪红长似落花浮。
夷门行
作者：屈大均
朝代：清

信陵当日救邯郸，毛薛诸公尽结欢。怅望夷门哀饮剑，逡巡函谷恨回鞍。魏王不信佳公子，醇酒美人终已矣。兵法空名宾客书，合纵未雪诸侯耻。大梁为君频驻马，燕赵萧条同泪下。荆卿一去无酒人，朱亥已没谁屠者。狐兔纷纷古市游，灌城早已知鸿沟。侯嬴不吊吊公子，遗墓苍茫何处求。自迎监门劳玉趾，引车回入大梁市。从骑皆惊骂小人，岂知嬴乃为公子。刎颈送君君勿悲，为酬晋鄙血淋漓。效命只须进朱亥，报恩况复得如姬。卖浆博徒贤似汝，殷勤问步频相许。天下无双是妄人，平原多客空豪举。威名尽出抱关人，率领诸侯遂抑秦。末路可怜长夜饮，东门草蔓失城闉。
夷门行·其一
作者：屈大均
朝代：清
体裁：古风

信陵当日救邯郸，毛薛诸公尽结欢。怅望夷门哀饮剑，逡巡函谷恨回鞍。魏王不信佳公子，醇酒美人终已矣。兵法空名宾客书，合纵未雪诸侯耻。大梁为君频驻马，燕赵萧条同泪下。荆卿一去无酒人，朱亥已没谁屠者。狐兔纷纷古市游，灌城早已知鸿沟。侯嬴不吊吊公子，遗墓苍茫何处求。
夷门行·其二
作者：屈大均
朝代：清
体裁：古风

自迎监门劳玉趾，引车回入大梁市。从骑皆惊骂小人，岂知嬴乃为公子。刎颈送君君勿悲，为酬晋鄙血淋漓。效命只须进朱亥，报恩况复得如姬。卖浆博徒贤似汝，殷勤问步频相许。天下无双是妄人，平原多客空豪举。威名尽出抱关人，率领诸侯遂抑秦。末路可怜长夜饮，东门草蔓失城闉。
夷齐庙作
作者：屈大均
朝代：清

古庙当河曲，清风满道周。求仁在薇蕨，书弑即春秋。泪共迷民落，歌深太古愁。佯狂吾不忍，一死动诸侯。古人无死节，斯事始夷齐。麦秀悲何益，薇香采不迷。首阳馀俎豆，孤竹失山蹊。清绝祠前水，徘徊到日西。商亡谁发愤，夷叔未蹉跎。国恨三仁少，人嫌十乱多。采苓存志节，叩马止干戈。白首辞东海，鹰扬奈尔何。一饿无馀事，微箕恨不同。首阳惟尔拙，柳下复谁工。旧国滦河上，荒祠华岳东。可怜顽懦者，终古不闻风。叹息命衰时，黄农不可期。一身天下父，百世圣人师。拜庙从雷首，搴芳得桂枝。长令百君子，故国有馀思。庙当壶口出，名以墨胎垂。大老真惟汝，雠民更有谁。鹿衔甘草过，人与夕阳随。勺水殷勤荐，风流慕不衰。一代谁奔义，千秋独死名。弟兄方让国，臣子乃称兵。苦命虽无怨，悲歌亦有情。庙宫频下马，心肃万松声。
夷齐庙作·其一
作者：屈大均
朝代：清
体裁：五言律诗

古庙当河曲，清风满道周。求仁在薇蕨，书弑即春秋。泪共迷民落，歌深太古愁。佯狂吾不忍，一死动诸侯。
夷齐庙作·其七
作者：屈大均
朝代：清
体裁：五言律诗

一代谁奔义，千秋独死名。弟兄方让国，臣子乃称兵。苦命虽无怨，悲歌亦有情。庙宫频下马，心肃万松声。
夷齐庙作·其三
作者：屈大均
朝代：清
体裁：五言律诗

商亡谁发愤，夷叔未蹉跎。国恨三仁少，人嫌十乱多。采苓存志节，叩马止干戈。白首辞东海，鹰扬奈尔何。
夷齐庙作·其二
作者：屈大均
朝代：清
体裁：五言律诗

古人无死节，斯事始夷齐。麦秀悲何益，薇香采不迷。首阳馀俎豆，孤竹失山蹊。清绝祠前水，徘徊到日西。
夷齐庙作·其五
作者：屈大均
朝代：清
体裁：五言律诗

叹息命衰时，黄农不可期。一身天下父，百世圣人师。拜庙从雷首，搴芳得桂枝。长令百君子，故国有馀思。
夷齐庙作·其六
作者：屈大均
朝代：清
体裁：五言律诗

庙当壶口出，名以墨胎垂。大老真惟汝，雠民更有谁。鹿衔甘草过，人与夕阳随。勺水殷勤荐，风流慕不衰。
夷齐庙作·其四
作者：屈大均
朝代：清
体裁：五言律诗

一饿无馀事，微箕恨不同。首阳惟尔拙，柳下复谁工。旧国滦河上，荒祠华岳东。可怜顽懦者，终古不闻风。
夹竹桃
作者：屈大均
朝代：清

叶作筼筜好，蓁蓁也不如。花犹之子在，红正欲归初。况有檀栾节，看同绿玉疏。彼秾无此美，羡杀武陵渔。似嫌花少好，夹竹使扶疏。节肯含春粉，枝应亚玉除。雨怜开未淡，风恐落无馀。露井持相比，夭夭定不如。
夹竹桃·其一
作者：屈大均
朝代：清
体裁：五言律诗

叶作筼筜好，蓁蓁也不如。花犹之子在，红正欲归初。况有檀栾节，看同绿玉疏。彼秾无此美，羡杀武陵渔。
夹竹桃·其二
作者：屈大均
朝代：清
体裁：五言律诗

似嫌花少好，夹竹使扶疏。节肯含春粉，枝应亚玉除。雨怜开未淡，风恐落无馀。露井持相比，夭夭定不如。
奈何帝歌
作者：屈大均
朝代：清
体裁：古风

奈何帝，奈何帝，风流亡国亦足豪，美人相抱井中坠。可惜井中水不深，美人不死伤我心。泪痕化作胭脂痕，千秋漠漠苔花侵。苔花侵，美人墓在青溪阴。不死胭脂死青溪，可怜不作井中泥。国亡不恨恨惟此，山河不易一女子。
奉和严藕渔宫允蒙恩予假南还述怀之作次元韵
作者：屈大均
朝代：清

恩深正可遂初衣，勇退繇来世所稀。吴地菰芦还独往，汉家鸿鹄已高飞。光摇白荡多渔艇，势截长江有钓矶。咫尺桐君相伴好，客星苗裔未全非。敕取新词内使催，中堂持草入蓬莱。玄成讽谏书金上，太白清平赐锦回。北阙鹓鸾方接洽，西山松菊又归来。东邻嫁毕今无女，歌舞何人更作台。三时晴雨望高旻，沮溺无心笑问津。香草未能忘楚国，桃花那识有秦人。春秋义向渔樵重，日月书归草野真。远志何妨为小草，君归更卧惠山春。炎方且为荔支留，药市东边问伯休。三岛易寻徐福国，五湖难上大夫舟。珊瑚树待渔竿拂，薝卜花期野寺游。寄语嘉禾供奉客，更抛宫锦凤池头。
奉和严藕渔宫允蒙恩予假南还述怀之作次元韵·其一
作者：屈大均
朝代：清
体裁：七言律诗

恩深正可遂初衣，勇退繇来世所稀。吴地菰芦还独往，汉家鸿鹄已高飞。光摇白荡多渔艇，势截长江有钓矶。咫尺桐君相伴好，客星苗裔未全非。
奉和严藕渔宫允蒙恩予假南还述怀之作次元韵·其三
作者：屈大均
朝代：清
体裁：七言律诗

三时晴雨望高旻，沮溺无心笑问津。香草未能忘楚国，桃花那识有秦人。春秋义向渔樵重，日月书归草野真。远志何妨为小草，君归更卧惠山春。
奉和严藕渔宫允蒙恩予假南还述怀之作次元韵·其二
作者：屈大均
朝代：清
体裁：七言律诗

敕取新词内使催，中堂持草入蓬莱。玄成讽谏书金上，太白清平赐锦回。北阙鹓鸾方接洽，西山松菊又归来。东邻嫁毕今无女，歌舞何人更作台。
奉和严藕渔宫允蒙恩予假南还述怀之作次元韵·其四
作者：屈大均
朝代：清
体裁：七言律诗

炎方且为荔支留，药市东边问伯休。三岛易寻徐福国，五湖难上大夫舟。珊瑚树待渔竿拂，薝卜花期野寺游。寄语嘉禾供奉客，更抛宫锦凤池头。
奉和张紫阁观察己巳元日书怀之作次韵
作者：屈大均
朝代：清
体裁：七言律诗

使君三阁启云扉，一列终南志未违。扬越诸侯推独立，商颜四老待相依。开年柏叶春同暖，隔岁梅花晚不肥。元日书王存草野，春秋长恐史臣非。
奉和张观察惜分堂落成喜予见过之作即席次诸公韵
作者：屈大均
朝代：清
体裁：七言律诗

旌节初临粤秀山，长沙运甓每乘间。堂前日自罗浮出，槛外花从若木攀。下士新陪松麈话，尚书旧领竹林班。宾筵燕喜当炎暑，披拂清风未拟还。
奉和张观察长至前一日端州旷怡楼晚眺
作者：屈大均
朝代：清
体裁：五言律诗

西江吞左右，万里作洪流。砥柱无三峡，朝宗有一楼。梅先长至发，菊后小春收。观察乘喧暖，休轻叔子裘。
奉和惠州王太守除夕杂感次韵
作者：屈大均
朝代：清

露冕朱轓出惠阳，行春处处动如伤。白华篇里怀尊老，碧玉琴中见古王。已有两岐开秀麦，更馀一浦作沉香。休惊四十专城晚，守岁湖山且一觞。旌节南来万里遥，罗浮仙客梦相招。袁宏山疏多灵秘，鲍靓丹房未泬寥。地有朱明开洞府，天馀白首在箪瓢。思同玉女随双燕，莫笑麻姑发至腰。
奉和惠州王太守除夕杂感次韵·其一
作者：屈大均
朝代：清
体裁：七言律诗

露冕朱轓出惠阳，行春处处动如伤。白华篇里怀尊老，碧玉琴中见古王。已有两岐开秀麦，更馀一浦作沉香。休惊四十专城晚，守岁湖山且一觞。
奉和惠州王太守除夕杂感次韵·其二
作者：屈大均
朝代：清
体裁：七言律诗

旌节南来万里遥，罗浮仙客梦相招。袁宏山疏多灵秘，鲍靓丹房未泬寥。地有朱明开洞府，天馀白首在箪瓢。思同玉女随双燕，莫笑麻姑发至腰。
奉和澹翁六叔父开春病起之作
作者：屈大均
朝代：清

花为春寒未海棠，犹馀梅过立春香。怜翁身入新年健，与我情同爱日长。吟处自能空海岳，酒中那得有彭殇。消除白发诗篇在，况有知音在草堂。边屋云山尽玉屏，人间何处有沙亭。禾皆两熟香粳白，榕是千年细叶青。先祖旧栽长命树，曾孙频见老人星。丈人于我为诸父，抱瓮相将入杳冥。多谢莺声送酒杯，一诗成似一花开。古稀已在羲皇上，难老还如稚子来。心共青兰春箭发，吟随白鸟暮声回。溪边正可垂生钓，作鲙相期向小台。烟管峰峰枕海平，衡茅相接午鸡声。三闾子姓元南楚，二老衣冠是旧京。骚学自应推小父，人师未敢让诸兄。开春灯火丛家庙，列坐欢娱且慰情。五岳归来一草庐，依依桑梓未离居。弟兄遗恨无三谢，父子追欢有二疏。石路乾时人引杖，花窗静处鸟窥书。从来养寿惟芝草，绮皓何人便不如。四百罗浮在枕边，一年春向一峰眠。梦为蝴蝶元非我，生作蜉蝣亦是仙。服食尽多真日月，经营终少幻山川。逍遥见说须无待，姑射神人本自然。
奉和澹翁六叔父开春病起之作·其一
作者：屈大均
朝代：清
体裁：七言律诗

花为春寒未海棠，犹馀梅过立春香。怜翁身入新年健，与我情同爱日长。吟处自能空海岳，酒中那得有彭殇。消除白发诗篇在，况有知音在草堂。
奉和澹翁六叔父开春病起之作·其三
作者：屈大均
朝代：清
体裁：七言律诗

多谢莺声送酒杯，一诗成似一花开。古稀已在羲皇上，难老还如稚子来。心共青兰春箭发，吟随白鸟暮声回。溪边正可垂生钓，作鲙相期向小台。
奉和澹翁六叔父开春病起之作·其二
作者：屈大均
朝代：清
体裁：七言律诗

边屋云山尽玉屏，人间何处有沙亭。禾皆两熟香粳白，榕是千年细叶青。先祖旧栽长命树，曾孙频见老人星。丈人于我为诸父，抱瓮相将入杳冥。
奉和澹翁六叔父开春病起之作·其五
作者：屈大均
朝代：清
体裁：七言律诗

五岳归来一草庐，依依桑梓未离居。弟兄遗恨无三谢，父子追欢有二疏。石路乾时人引杖，花窗静处鸟窥书。从来养寿惟芝草，绮皓何人便不如。
奉和澹翁六叔父开春病起之作·其六
作者：屈大均
朝代：清
体裁：七言律诗

四百罗浮在枕边，一年春向一峰眠。梦为蝴蝶元非我，生作蜉蝣亦是仙。服食尽多真日月，经营终少幻山川。逍遥见说须无待，姑射神人本自然。
奉和澹翁六叔父开春病起之作·其四
作者：屈大均
朝代：清
体裁：七言律诗

烟管峰峰枕海平，衡茅相接午鸡声。三闾子姓元南楚，二老衣冠是旧京。骚学自应推小父，人师未敢让诸兄。开春灯火丛家庙，列坐欢娱且慰情。
奉和龚蘅圃驾部偕诸公游光孝寺出城访长寿精舍之作次原韵
作者：屈大均
朝代：清

使节雍容薝葡间，菩提诃子更同攀。花随咳唾劳天女，镜向虚无得玉颜。南漠影馀双塔在，西禅声送一钟还。未陪挥麈期他日，遍坐香台弄白鹇。并骑花田兴欲乘，半塘先访白莲僧。贪听霜叶惊仙梵，坐到星河拂玉绳。梅早尽开催腊蕊，瓜寒尚缀隔年藤。精蓝此地堪辞藻，羡尔风流总义仍。
奉和龚蘅圃驾部偕诸公游光孝寺出城访长寿精舍之作次原韵·其一
作者：屈大均
朝代：清
体裁：七言律诗

使节雍容薝葡间，菩提诃子更同攀。花随咳唾劳天女，镜向虚无得玉颜。南漠影馀双塔在，西禅声送一钟还。未陪挥麈期他日，遍坐香台弄白鹇。
奉和龚蘅圃驾部偕诸公游光孝寺出城访长寿精舍之作次原韵·其二
作者：屈大均
朝代：清
体裁：七言律诗

并骑花田兴欲乘，半塘先访白莲僧。贪听霜叶惊仙梵，坐到星河拂玉绳。梅早尽开催腊蕊，瓜寒尚缀隔年藤。精蓝此地堪辞藻，羡尔风流总义仍。
奉寄关东友人
作者：屈大均
朝代：清
体裁：七言律诗

乌喇沙南接白山，知君征戍几时还。空馀黑水穿辽塞，岂有春风度汉关。鸿雁有心将尺素，牛羊无计与刀环。稗儿酒好须沉醉，醉射黄雕一解颜。
奉寄定安胡朝翰先生
作者：屈大均
朝代：清

一岁双元祀，心悲乙酉年。开科当主辱，求士得君贤。禁锢元吾志，沉冥答所天。偷生过七十，惭愧说神仙。吾家有花萼，与尔孝廉同。出处皆勤事，存亡一匪躬。墓门馀宿草，魂气逐悲风。襄帝遗臣尽，嗟君草莽中。白发萧疏甚，康成但幅巾。时穷谁处逸，道在自忘贫。奇甸三神岛，遗民二祖身。造门多屣履，户内阒无人。半亩槟榔树，双丛薏苡花。有身归草木，无梦与烟霞。酾酒沾红叶，弹棋拂落华。新诗知几许，海外想名家。
奉寄定安胡朝翰先生·其一
作者：屈大均
朝代：清
体裁：五言律诗

一岁双元祀，心悲乙酉年。开科当主辱，求士得君贤。禁锢元吾志，沉冥答所天。偷生过七十，惭愧说神仙。
奉寄定安胡朝翰先生·其三
作者：屈大均
朝代：清
体裁：五言律诗

白发萧疏甚，康成但幅巾。时穷谁处逸，道在自忘贫。奇甸三神岛，遗民二祖身。造门多屣履，户内阒无人。
奉寄定安胡朝翰先生·其二
作者：屈大均
朝代：清
体裁：五言律诗

吾家有花萼，与尔孝廉同。出处皆勤事，存亡一匪躬。墓门馀宿草，魂气逐悲风。襄帝遗臣尽，嗟君草莽中。
奉寄定安胡朝翰先生·其四
作者：屈大均
朝代：清
体裁：五言律诗

半亩槟榔树，双丛薏苡花。有身归草木，无梦与烟霞。酾酒沾红叶，弹棋拂落华。新诗知几许，海外想名家。
奉寄桂林汪别驾晋贤
作者：屈大均
朝代：清

美人桂林在，何以报琅玕。持此青天月，为予白玉盘。光含清露湿，影吐淡云寒。安得如蟾兔，相依玉树端。山水建陵好，曾游溯碧湘。岂知新别驾，即是古王祥。孝友先为政，声名早有香。吕虔应赖汝，复作股肱良。独秀纷苍翠，城楼势半衔。定同颜太守，复有读书岩。野日开潭镜，天风起石帆。苍苍虞帝庙，更为植松杉。西瓯元半裸，风俗尚巢居。文献虽云少，春秋亦有书。嵇公笺草木，范氏疏虫鱼。更作图经补，閒乘坐啸馀。文雅早相知，交深未见时。如何同骆越，尚复阻湘漓。昔系桐乡梦，今抽桂水思。始安多美酒，将作暮秋期。
奉寄桂林汪别驾晋贤·其一
作者：屈大均
朝代：清
体裁：五言律诗

美人桂林在，何以报琅玕。持此青天月，为予白玉盘。光含清露湿，影吐淡云寒。安得如蟾兔，相依玉树端。
奉寄桂林汪别驾晋贤·其三
作者：屈大均
朝代：清
体裁：五言律诗

独秀纷苍翠，城楼势半衔。定同颜太守，复有读书岩。野日开潭镜，天风起石帆。苍苍虞帝庙，更为植松杉。
奉寄桂林汪别驾晋贤·其二
作者：屈大均
朝代：清
体裁：五言律诗

山水建陵好，曾游溯碧湘。岂知新别驾，即是古王祥。孝友先为政，声名早有香。吕虔应赖汝，复作股肱良。
奉寄桂林汪别驾晋贤·其五
作者：屈大均
朝代：清
体裁：五言律诗

文雅早相知，交深未见时。如何同骆越，尚复阻湘漓。昔系桐乡梦，今抽桂水思。始安多美酒，将作暮秋期。
奉寄桂林汪别驾晋贤·其四
作者：屈大均
朝代：清
体裁：五言律诗

西瓯元半裸，风俗尚巢居。文献虽云少，春秋亦有书。嵇公笺草木，范氏疏虫鱼。更作图经补，閒乘坐啸馀。
奉寿天雄成少傅
作者：屈大均
朝代：清
体裁：五言律诗

天格康公寿，无疆是此辰。宗功还介弟，相业似先臣。玉杖敦长日，金芝得大春。老人今北极，光抱日重轮。
奉怀汤岩夫王鹿田两处士
作者：屈大均
朝代：清

吾友江南在，岩夫与鹿田。遗民将尽日，大老未归年。叶让朱颜好，花争素发妍。故人念渔钓，终拂富春烟。二老书多少，名山定自留。史应归草野，经只志春秋。白草中华恨，黄花一代愁。狂奴吾亦尔，梦寐每相求。
奉怀汤岩夫王鹿田两处士·其一
作者：屈大均
朝代：清
体裁：五言律诗

吾友江南在，岩夫与鹿田。遗民将尽日，大老未归年。叶让朱颜好，花争素发妍。故人念渔钓，终拂富春烟。
奉怀汤岩夫王鹿田两处士·其二
作者：屈大均
朝代：清
体裁：五言律诗

二老书多少，名山定自留。史应归草野，经只志春秋。白草中华恨，黄花一代愁。狂奴吾亦尔，梦寐每相求。
奉母人泷州避难寓从弟之姻林氏馆有赋
作者：屈大均
朝代：清

白鹄从其母，东飞琼树柯。苏仙频避弹，炎女未填河。反哺求粱稻，孤生念茑萝。昏姻维尔故，留托泰山阿。衔草鹿鸣麑，呦呦春涧西。介推惟负母，弘景未归妻。遁世心无悔，游仙路不迷。泷州山水好，兄弟且相携。
奉母人泷州避难寓从弟之姻林氏馆有赋·其一
作者：屈大均
朝代：清
体裁：五言律诗

白鹄从其母，东飞琼树柯。苏仙频避弹，炎女未填河。反哺求粱稻，孤生念茑萝。昏姻维尔故，留托泰山阿。
奉母人泷州避难寓从弟之姻林氏馆有赋·其二
作者：屈大均
朝代：清
体裁：五言律诗

衔草鹿鸣麑，呦呦春涧西。介推惟负母，弘景未归妻。遁世心无悔，游仙路不迷。泷州山水好，兄弟且相携。
奉答于畏之枉顾沙亭之作
作者：屈大均
朝代：清

吾家傍海涛，烟管一峰高。秋凿山香结，春收水翠毛。承君来浦口，系马向兰皋。风俗知南屈，家家学楚骚。一姓分南楚，三闾此大宗。君寻苗裔至，礼向逐臣恭。汤沐多香草，田庐绕碧峰。遗音哀怨在，愁杀竹枝侬。草没山边宅，泥深海上城。一家衣隐德，十口食才名。歌哭难消日，文章易养生。读君新乐府，感激有馀情。白首因周易，君子弃世时。羞将黄老术，去作帝王师。高尚无吾友，艰贞与尔期。毋忘鸡黍日，二子在东菑。
奉答于畏之枉顾沙亭之作·其一
作者：屈大均
朝代：清
体裁：五言律诗

吾家傍海涛，烟管一峰高。秋凿山香结，春收水翠毛。承君来浦口，系马向兰皋。风俗知南屈，家家学楚骚。
奉答于畏之枉顾沙亭之作·其三
作者：屈大均
朝代：清
体裁：五言律诗

草没山边宅，泥深海上城。一家衣隐德，十口食才名。歌哭难消日，文章易养生。读君新乐府，感激有馀情。
奉答于畏之枉顾沙亭之作·其二
作者：屈大均
朝代：清
体裁：五言律诗

一姓分南楚，三闾此大宗。君寻苗裔至，礼向逐臣恭。汤沐多香草，田庐绕碧峰。遗音哀怨在，愁杀竹枝侬。
奉答于畏之枉顾沙亭之作·其四
作者：屈大均
朝代：清
体裁：五言律诗

白首因周易，君子弃世时。羞将黄老术，去作帝王师。高尚无吾友，艰贞与尔期。毋忘鸡黍日，二子在东菑。
奉答于畏之枉顾沙亭之作喜王阮亭宫詹至粤即送其行·其一
作者：屈大均
朝代：清
体裁：五言律诗

旌节从天下，光生大庾春。汉宫鸿鹄客，齐国大风人。翠羽飞成路，梅花踏作尘。相迎千步草，香更满江滨。
奉答张观察枉顾沙亭村舍之作用韵
作者：屈大均
朝代：清
体裁：古风

东海北海海之滨，文王不作归谁亲。太公渔钓奸西伯，美女奇物称三人。吁嗟文武师若此，何如墨胎二子仁。不才佯狂居南渎，食薇颜色能如春。东方每笑首阳拙，曾参亦讥黔娄贫。持蔬槁死宁不可，有母白发方九旬。使君轩车忽相访，鸡鸣犬吠惊乡邻。亥唐菜羹亦未设，荷蓧黍饭乃自珍。踰垣闭户岂中道，礼尚往来吾当循。威凤有德贵能下，神龙之性期终驯。使君吐哺向白屋，刍荛之智图咨询。庭前秋水漱白石，屋后乔松矗苍旻。物物可以代忠告，岂必有言书诸绅。驺忌鼓琴托讽谏，斲轮喻道偏如神。知公相契在默识，忘怀自此日以真。
奉答方誉子枉顾草堂留赠之作次原韵
作者：屈大均
朝代：清

峰是罗浮最小孙，草堂须傍蒋山尊。遗民君莫求南越，故国吾将老白门。但使蒿藜三径在，敢言兰芷一家存。水仙苗裔惟哀怨，皓首骚经厌讲论。却幸穷愁得著书，萧条长守故山庐。神仙未遣都无分，农圃何妨遂不如。陶氏儿争惟纸笔，郑公宾笑是耰锄。白衣终与春秋老，文艳看君献子虚。
奉答方誉子枉顾草堂留赠之作次原韵·其一
作者：屈大均
朝代：清
体裁：七言律诗

峰是罗浮最小孙，草堂须傍蒋山尊。遗民君莫求南越，故国吾将老白门。但使蒿藜三径在，敢言兰芷一家存。水仙苗裔惟哀怨，皓首骚经厌讲论。
奉答方誉子枉顾草堂留赠之作次原韵·其二
作者：屈大均
朝代：清
体裁：七言律诗

却幸穷愁得著书，萧条长守故山庐。神仙未遣都无分，农圃何妨遂不如。陶氏儿争惟纸笔，郑公宾笑是耰锄。白衣终与春秋老，文艳看君献子虚。
奉答林木文泷水客舍见寄之作
作者：屈大均
朝代：清
体裁：五言排律

嘉禾风雅盛，梅里更多贤。特起君无敌，环攻我亦坚。才华同六代，倡和得三年。屡折鸳湖柳，频餐鹤渚莲。莺花西子国，烟雨大夫船。槜李芬馨处，鲈鱼泼刺边。相知惟汝少，独立让谁妍。笋比笼葱大，雏争鸑鹭先。明堂成大玉，清庙作朱弦。一自参商隔，徒教梦寐牵。蚕娘悲嫁毕，浣女畏歌传。白发重相遇，青云尚未然。词章光越峤，行李苦峦烟。暂作罗旁客，閒依鲍靓仙。疮痍分大药，水火出炎天。阴雨从斑管，慈云起锦笺。能招徐孺至，更使主人前。昼引龙龛坐，春留玉枕眠。孝承名父志，忠在大人篇。莫遣廷臣荐，鸣珂便入燕。
奉答汪于鼎赠予六十岁之作
作者：屈大均
朝代：清

白头频得故人怜，惠寄诗歌祝大年。莱子妻存难作相，苏耽母在不登仙。六旬有耳师尼父，八十无心待渭川。生日劬劳空涕泪，未知何以报穹天。墨香分惠小郎宜，未学犹惭最老师。蝴蝶岂应称凤子，螺蛳那得号珠儿。九旬玉杖争扶日，两代斑衣赛舞时。但使闺庭多乐事，浮云富贵不须期。岭海相期又十霜，无因笑语郁川阳。玉勾自可分兄弟，姑射何须应帝王。瀑里云门三洞小，谼中石笋一天长。何时邂逅虬山麓，并坐谈经花满床。
奉答汪于鼎赠予六十岁之作·其一
作者：屈大均
朝代：清
体裁：七言律诗

白头频得故人怜，惠寄诗歌祝大年。莱子妻存难作相，苏耽母在不登仙。六旬有耳师尼父，八十无心待渭川。生日劬劳空涕泪，未知何以报穹天。
奉答汪于鼎赠予六十岁之作·其三
作者：屈大均
朝代：清
体裁：七言律诗

岭海相期又十霜，无因笑语郁川阳。玉勾自可分兄弟，姑射何须应帝王。瀑里云门三洞小，谼中石笋一天长。何时邂逅虬山麓，并坐谈经花满床。
奉答汪于鼎赠予六十岁之作·其二
作者：屈大均
朝代：清
体裁：七言律诗

墨香分惠小郎宜，未学犹惭最老师。蝴蝶岂应称凤子，螺蛳那得号珠儿。九旬玉杖争扶日，两代斑衣赛舞时。但使闺庭多乐事，浮云富贵不须期。
奉答萧山周子见怀之作
作者：屈大均
朝代：清

萧然山下树，多是白杨梅。复有紫莼好，湘湖叶叶开。水边玄度宅，花外越王台。几夕钱清月，流君秋思来。蔡子平生草，流传总在君。贫馀磨镜具，老有葬书坟。自彼成黄土，人谁在白云。殷勤持黍酒，养寿鹿麋君。
奉答萧山周子见怀之作·其一
作者：屈大均
朝代：清
体裁：五言律诗

萧然山下树，多是白杨梅。复有紫莼好，湘湖叶叶开。水边玄度宅，花外越王台。几夕钱清月，流君秋思来。
奉答萧山周子见怀之作·其二
作者：屈大均
朝代：清
体裁：五言律诗

蔡子平生草，流传总在君。贫馀磨镜具，老有葬书坟。自彼成黄土，人谁在白云。殷勤持黍酒，养寿鹿麋君。
奉赠高士周以濂先生
作者：屈大均
朝代：清
体裁：五言律诗

白发垂霜雪，端居岳麓峰。客星光隐现，王命论从容。薇蕨留饥凤，风云待伏龙。天人多秘策，授我定尧封。
奉送吴大司马还京
作者：屈大均
朝代：清

东南悬节钺，文武总英高。客宿归牛女，人流爱凤毛。三吴元治行，五岭益勋劳。一代明珠谤，扶风奈尔曹。郑重京华入，贤声答往钦。旁求三殿久，遗爱百蛮深。太岁仍金马，尚书亦竹林。风流殊不坠，晋代至于今。南塞公来重，长城一臂支。马留铜柱少，人入玉关迟。鼓角难忘战，竿旄易感知。鲛人恩莫报，慷慨泣珠时。画船珠海动，铙吹满离声。百粤壶浆泪，三军乳哺情。武溪思北发，漓水怨西征。怆别崧台下，从今望玉京。
奉送吴大司马还京·其一
作者：屈大均
朝代：清
体裁：五言律诗

东南悬节钺，文武总英高。客宿归牛女，人流爱凤毛。三吴元治行，五岭益勋劳。一代明珠谤，扶风奈尔曹。
奉送吴大司马还京·其三
作者：屈大均
朝代：清
体裁：五言律诗

南塞公来重，长城一臂支。马留铜柱少，人入玉关迟。鼓角难忘战，竿旄易感知。鲛人恩莫报，慷慨泣珠时。
奉送吴大司马还京·其二
作者：屈大均
朝代：清
体裁：五言律诗

郑重京华入，贤声答往钦。旁求三殿久，遗爱百蛮深。太岁仍金马，尚书亦竹林。风流殊不坠，晋代至于今。
奉送吴大司马还京·其四
作者：屈大均
朝代：清
体裁：五言律诗

画船珠海动，铙吹满离声。百粤壶浆泪，三军乳哺情。武溪思北发，漓水怨西征。怆别崧台下，从今望玉京。
奉送蒋少参督学中州
作者：屈大均
朝代：清
体裁：七言律诗

旌节翩翩不可留，大河南北望风流。岁星又复移嵩岳，时雨行将化豫州。身作人师先岭海，书成臣鉴亦春秋。江干相送难为别，烟树苍苍满驿楼。
奉酬张超然处士
作者：屈大均
朝代：清

久知闽海上，处士有君贤。草野心谁识，春秋论自传。家浮江左地，客作日南天。一见成胶漆，情因道义偏。有愧林乌甚，艰难菽水才。承君同束皙，为我补南陔。贫使文章贱，愁将岁月催。江南思负米，欲去复迟回。此日宜高尚，方无愧白华。无营元处子，不辱即中华。卧尽林间雪，餐馀海上霞。浮云多妙志，与尔总忘家。振笔天文似，离离垂素晖。相箴多雅颂，相被有裳衣。吾道惟删述，平生亦庶几。君才尤绝丽，玄上凤凰飞。自作渔罾卖，吾师北郭骚。家临鲛室近，楼对虎门高。一日鸡豚少，三年士马劳。无成徒白首，愧尔赠雄刀。白日无馀事，鸣琴在石床。神明归大易，梦寐得羲皇。身为诸华守，书因一老藏。君能相羽翼，斯道有辉光。
奉酬张超然处士·其一
作者：屈大均
朝代：清
体裁：五言律诗

久知闽海上，处士有君贤。草野心谁识，春秋论自传。家浮江左地，客作日南天。一见成胶漆，情因道义偏。
奉酬张超然处士·其三
作者：屈大均
朝代：清
体裁：五言律诗

此日宜高尚，方无愧白华。无营元处子，不辱即中华。卧尽林间雪，餐馀海上霞。浮云多妙志，与尔总忘家。
奉酬张超然处士·其二
作者：屈大均
朝代：清
体裁：五言律诗

有愧林乌甚，艰难菽水才。承君同束皙，为我补南陔。贫使文章贱，愁将岁月催。江南思负米，欲去复迟回。
奉酬张超然处士·其五
作者：屈大均
朝代：清
体裁：五言律诗

自作渔罾卖，吾师北郭骚。家临鲛室近，楼对虎门高。一日鸡豚少，三年士马劳。无成徒白首，愧尔赠雄刀。
奉酬张超然处士·其六
作者：屈大均
朝代：清
体裁：五言律诗

白日无馀事，鸣琴在石床。神明归大易，梦寐得羲皇。身为诸华守，书因一老藏。君能相羽翼，斯道有辉光。
奉酬张超然处士·其四
作者：屈大均
朝代：清
体裁：五言律诗

振笔天文似，离离垂素晖。相箴多雅颂，相被有裳衣。吾道惟删述，平生亦庶几。君才尤绝丽，玄上凤凰飞。
奉酬高廷评谡苑
作者：屈大均
朝代：清

信美高廷尉，名尊汉殿中。法冠辞蓟北，使节到禺东。以我栖迟久，相将啸咏同。无能善黄老，系袜愧张公。鲛人何慷慨，解作报恩珠。泪下成明月，光流满海隅。君怜珍怪甚，情与世人殊。耳后双悬好，持将赠彼姝。一笔书兼画，时时逸势飞。丁真还永草，吴带复曹衣。纨扇人争得，银钩世所希。丹青能教我，当作陆探微。共怜人胜节，欢赏及年华。七种金盘菜，千枝火树花。相思经岁月，相结且云霞。朝汉台边柳，牵君白鼻騧。老龙玄牝客，小凤紫微人。道以文章重，情于隐逸亲。莺时须有酒，花外即无邻。君赠诗篇好，长为怀袖珍。汝亦尊南宋，词多学玉田。风流朱十似，辉映浙西贤。乐府宜新调，离骚贵外篇。珠娘今解唱，莫使广南传。两粤山川路，间关子大夫。亲裁南海记，自写桂林图。负矢多香尉，持笺有雪奴。陆生人最笑，金橐照城隅。
奉酬高廷评谡苑·其一
作者：屈大均
朝代：清
体裁：五言律诗

信美高廷尉，名尊汉殿中。法冠辞蓟北，使节到禺东。以我栖迟久，相将啸咏同。无能善黄老，系袜愧张公。
奉酬高廷评谡苑·其七
作者：屈大均
朝代：清
体裁：五言律诗

两粤山川路，间关子大夫。亲裁南海记，自写桂林图。负矢多香尉，持笺有雪奴。陆生人最笑，金橐照城隅。
奉酬高廷评谡苑·其三
作者：屈大均
朝代：清
体裁：五言律诗

一笔书兼画，时时逸势飞。丁真还永草，吴带复曹衣。纨扇人争得，银钩世所希。丹青能教我，当作陆探微。
奉酬高廷评谡苑·其二
作者：屈大均
朝代：清
体裁：五言律诗

鲛人何慷慨，解作报恩珠。泪下成明月，光流满海隅。君怜珍怪甚，情与世人殊。耳后双悬好，持将赠彼姝。
奉酬高廷评谡苑·其五
作者：屈大均
朝代：清
体裁：五言律诗

老龙玄牝客，小凤紫微人。道以文章重，情于隐逸亲。莺时须有酒，花外即无邻。君赠诗篇好，长为怀袖珍。
奉酬高廷评谡苑·其六
作者：屈大均
朝代：清
体裁：五言律诗

汝亦尊南宋，词多学玉田。风流朱十似，辉映浙西贤。乐府宜新调，离骚贵外篇。珠娘今解唱，莫使广南传。
奉酬高廷评谡苑·其四
作者：屈大均
朝代：清
体裁：五言律诗

共怜人胜节，欢赏及年华。七种金盘菜，千枝火树花。相思经岁月，相结且云霞。朝汉台边柳，牵君白鼻騧。
奉陪富平程相音历穗石洞诃林出西郊作
作者：屈大均
朝代：清

昔予婚弄玉，今每爱秦人。况是频阳客，弥深瓜葛亲。相逢当穗石，并坐得花茵。西出昌华苑，晴看十月春。诸田和大李，昔作主人贤。吾子方垂草，当时未比肩。三秦来梦寐，万里此周旋。辱赠诗歌古，蒹葭白露篇。地多南汉迹，佳处是花田。诃子园林外，朱明门户边。閒寻兰若坐，倦拂石苔眠。试望朝台月，苍苍已出烟。爱话关中旧，相知首富平。文章真性命，隐逸老声名。味苦思芦酒，音悲忆宝筝。凭君语供奉，来慰别离情。
奉陪富平程相音历穗石洞诃林出西郊作·其一
作者：屈大均
朝代：清
体裁：五言律诗

昔予婚弄玉，今每爱秦人。况是频阳客，弥深瓜葛亲。相逢当穗石，并坐得花茵。西出昌华苑，晴看十月春。
奉陪富平程相音历穗石洞诃林出西郊作·其三
作者：屈大均
朝代：清
体裁：五言律诗

地多南汉迹，佳处是花田。诃子园林外，朱明门户边。閒寻兰若坐，倦拂石苔眠。试望朝台月，苍苍已出烟。
奉陪富平程相音历穗石洞诃林出西郊作·其二
作者：屈大均
朝代：清
体裁：五言律诗

诸田和大李，昔作主人贤。吾子方垂草，当时未比肩。三秦来梦寐，万里此周旋。辱赠诗歌古，蒹葭白露篇。
奉陪富平程相音历穗石洞诃林出西郊作·其四
作者：屈大均
朝代：清
体裁：五言律诗

爱话关中旧，相知首富平。文章真性命，隐逸老声名。味苦思芦酒，音悲忆宝筝。凭君语供奉，来慰别离情。
奉题惠州王子千太守罗浮纪游诗后并以为赠
作者：屈大均
朝代：清

惠阳贤太守，公暇事罗浮。再作袁宏疏，重开邓岱游。干旄先白鹿，人吏后青牛。主客参双岳，仙灵至十洲。麻姑披露冕，葛令拂云裘。五色禽时逐，三花树辄留。折梅毛女涧，行药羽人丘。肘腋东西瀑，房栊大小楼。烛龙鞭子夜，冰兔洗晴秋。水使三千击，峰将四百收。蓬莱持一股，菡萏取双头。屃赑灵胡力，炉锤大造愁。天心穷斧凿，地肺恣雕䤹。句出穿霞壁，篇惊倒雪流。尽倾辞匠巧，竟绝壮夫谋。半月交吟啸，群贤迭倡酬。体裁争拟谢，才藻总依刘。踞石棋盘设，攀萝磴道修。平抛夸父杖，险用博台钩。雀跃鸿濛喜，熊经疾痛瘳。烟岚生翼翅，洞府得咽喉。蝴蝶车轮驾，笼葱曲管抽。粪香来巨鸟，酿酒有灵猴。宫阙芝华割，金银草汁投。顿能餐养寿，不必树忘忧。冲举嫌偏早，流离恐未鸠。经营劳牖户，疆理及河沟。广置舂香碓，全膏秀麦畴。板徭资灌溉，畲客荷绸缪。犬吠宵沉柝，豚操岁满篝。泉源长受福，碇石永蒙休。玉系三江带，珠悬十县旒。搴帷还象岭，拄笏更龙湫。教养姑为郡，循良即拜侯。礼加磨镜数，情向抱关优。饮御宾恒在，栖迟士必搜。兰膏供夕诵，籼米佐晨羞。井灶齐婴待，钱刀义季求。鹅城频下榻，鳄渚每停舟。枻响知渔父，琴歌识玉勾。宫商千里应，清浊一时酬。麋鹿鸣芳杜，凫鹥媚碧萩。甘能珍甘蔗，苦不弃？？。卉木嵇含辨，虫鱼陆佃裒。桄榔随蔽翳，翡翠任啁啾。扇绘多么凤，书驮或果骝。无防终薏苡，有庆始麳麰。雉兔閒长网，桑麻废大蒐。条风纷鼓舞，阴雨重和柔。憔悴民虽解，痌瘝已尚妯。神明元至道，孝友亦嘉猷。化燕何烦鲍，知鱼最是周。愿垂棠荫大，遥庇桂丛幽。梁化吾真羡，天私此一州。
奉题惠州王子千太守罗浮纪游诗后并以为赠
作者：屈大均
朝代：清
体裁：五言排律

惠阳贤太守，公暇事罗浮。再作袁宏疏，重开邓岱游。干旄先白鹿，人吏后青牛。主客参双岳，仙灵至十洲。麻姑披露冕，葛令拂云裘。五色禽时逐，三花树辄留。折梅毛女涧，行药羽人丘。肘腋东西瀑，房栊大小楼。烛龙鞭子夜，冰兔洗晴秋。水使三千击，峰将四百收。蓬莱持一股，菡萏取双头。屃赑灵胡力，炉锤大造愁。天心穷斧凿，地肺恣雕䤹。句出穿霞壁，篇惊倒雪流。尽倾辞匠巧，竟绝壮夫谋。半月交吟啸，群贤迭倡酬。体裁争拟谢，才藻总依刘。踞石棋盘设，攀萝磴道修。平抛夸父杖，险用博台钩。雀跃鸿濛喜，熊经疾痛瘳。烟岚生翼翅，洞府得咽喉。蝴蝶车轮驾，笼葱曲管抽。粪香来巨鸟，酿酒有灵猴。宫阙芝华割，金银草汁投。顿能餐养寿，不必树忘忧。冲举嫌偏早，流离恐未鸠。经营劳牖户，疆理及河沟。广置舂香碓，全膏秀麦畴。板徭资灌溉，畲客荷绸缪。犬吠宵沉柝，豚操岁满篝。泉源长受福，碇石永蒙休。玉系三江带，珠悬十县旒。搴帷还象岭，拄笏更龙湫。教养姑为郡，循良即拜侯。礼加磨镜数，情向抱关优。饮御宾恒在，栖迟士必搜。兰膏供夕诵，籼米佐晨羞。井灶齐婴待，钱刀义季求。鹅城频下榻，鳄渚每停舟。枻响知渔父，琴歌识玉勾。宫商千里应，清浊一时酬。麋鹿鸣芳杜，凫鹥媚碧萩。甘能珍甘蔗，苦不弃��。卉木嵇含辨，虫鱼陆佃裒。桄榔随蔽翳，翡翠任啁啾。扇绘多么凤，书驮或果骝。无防终薏苡，有庆始麳麰。雉兔閒长网，桑麻废大蒐。条风纷鼓舞，阴雨重和柔。憔悴民虽解，痌瘝已尚妯。神明元至道，孝友亦嘉猷。化燕何烦鲍，知鱼最是周。愿垂棠荫大，遥庇桂丛幽。梁化吾真羡，天私此一州。
奉题惠阳王郡侯署中忆雪楼
作者：屈大均
朝代：清

岭海行春罢，楼开尽物华。欲将天北雪，来润日南花。二岳窗间直，双江槛外斜。自来仙太守，山水满官衙。岂无南雪好，朔雪易成花。幸有罗浮树，光含涨海霞。使君移绿萼，么凤自金沙。手泽楼前满，甘棠即白华。姑射元冰雪，炎方亦觉寒。神凝在浮峤，梦去只中盘。瀑布为膏泽，芙蓉即大丹。更令楼外水，清作使君滩。峰爱穿帘小，来从双玉盘。莫将湖内外，都作月明看。政事惟高卧，颜容更渥丹。谢公鳷鹊句，书遍碧琅玕。
奉题惠阳王郡侯署中忆雪楼·其一
作者：屈大均
朝代：清
体裁：五言律诗

岭海行春罢，楼开尽物华。欲将天北雪，来润日南花。二岳窗间直，双江槛外斜。自来仙太守，山水满官衙。
奉题惠阳王郡侯署中忆雪楼·其三
作者：屈大均
朝代：清
体裁：五言律诗

姑射元冰雪，炎方亦觉寒。神凝在浮峤，梦去只中盘。瀑布为膏泽，芙蓉即大丹。更令楼外水，清作使君滩。
奉题惠阳王郡侯署中忆雪楼·其二
作者：屈大均
朝代：清
体裁：五言律诗

岂无南雪好，朔雪易成花。幸有罗浮树，光含涨海霞。使君移绿萼，么凤自金沙。手泽楼前满，甘棠即白华。
奉题惠阳王郡侯署中忆雪楼·其四
作者：屈大均
朝代：清
体裁：五言律诗

峰爱穿帘小，来从双玉盘。莫将湖内外，都作月明看。政事惟高卧，颜容更渥丹。谢公鳷鹊句，书遍碧琅玕。
奉题方尔止戊申年正月初四日恭谒孝陵感怀诗后
作者：屈大均
朝代：清
体裁：五言律诗

亦有春秋在，书王未敢传。可怜正月泪，重洒戊申年。白发陪宫使，青山拂御筵。威灵空想像，拜手玉衣前。
女儿葛歌
作者：屈大均
朝代：清
体裁：古风

女儿十三发覆额，精工善作女儿葛。花针挑出葛丝丝，织成蝉翅弱霏霏。一端祗得三四铢，出入笔管轻且微。十年一匹不满机，制为夫婿乘凉衣。日炙葛丝皱，风吹葛丝旧。儿郎惜葛丝，莫当风日走。宁无绮与罗，是侬手所就。
女冠子
作者：屈大均
朝代：清
体裁：词

正月初七。正是谢家生日，秣陵时。酌酒临桃叶，裁笺写柳枝。双飞空似梦，再见更无期。化作烟和雾，不相知。
奴隶
作者：屈大均
朝代：清
体裁：五言绝句

氍㲣为裤口，白氎为陌头。行人见辟易，奴隶如公侯。
如梦令
作者：屈大均
朝代：清
体裁：词

一夕恩情似梦。臂上犹书娇凤。忻口再来时，天曙更无人送。莺哢。莺哢。费尽春声何用。
如梦令
作者：屈大均
朝代：清
体裁：词

含泪相看上马。手执丝鞭难下。魂作柳绵飞，片片粘人珠靶。休嫁。休嫁。一任樱桃花谢。
如梦令 其一 二首
作者：屈大均
朝代：清
体裁：词

才过鹧鸪啼处。又到郁鸡飞处。行尽越天边，总是一江烟雨。归去。归去。芳草几曾迷汝。
如梦令 其一 二首
作者：屈大均
朝代：清
体裁：词

顶上三毛摇曳。个是华山冠制。遍体锦文圆，妒杀画堂羽翠。无计。无计。大尾更须三岁。
如梦令 其七 八首
作者：屈大均
朝代：清
体裁：词

盘山下见卢龙。三盘始上三峰。欲去依依暮钟。可怜明月，秋来之照边烽。
如梦令 其三 八首
作者：屈大均
朝代：清
体裁：词

关门一线浮图。黄云半塞飞狐。雪尽莺花未藓，骆驼鞍暖，春宵卧过庐奴。
如梦令 其二 二首
作者：屈大均
朝代：清
体裁：词

未尽一湾藤竹。又入一湾乔木。向夕驻鱼篷，萤火照人孤宿。相逐。相逐。已与白鸥情熟。
如梦令 其二 八首
作者：屈大均
朝代：清
体裁：词

桑乾浊似黄河。冰开难饮明驼。滑滑春泥苦多。卤儿呼渡，雌雄两两吹螺。
如梦令 其五 八首
作者：屈大均
朝代：清
体裁：词

天寒雉兔偏多。挥鞭跃渡洋河。一箭双穿鴐鹅。鱼鹰饥汝，鞍边割肉峨峨。
如梦令 其八 八首
作者：屈大均
朝代：清
体裁：词

居庸一口容人。开门谁揖黄巾。虎豹何曾苦辛。黑松林里，无劳间道通秦。
如梦令 其六 八首
作者：屈大均
朝代：清
体裁：词

天明已饭黄羊。笳声催上辞乡。泪落边因夕阳。蔚州煤好，春寒可代衣裳。
如梦令 其四 八首
作者：屈大均
朝代：清
体裁：词

千山已作边墙。长城更与天长。一望教人断肠。紫荆关外，茫茫只有牛羊。
如梦令·二首
作者：屈大均
朝代：清

才过鹧鸪啼处。又到郁鸡飞处。行尽越天边，总是一江烟雨。归去。归去。芳草几曾迷汝。未尽一湾藤竹。又入一湾乔木。向夕驻鱼篷，萤火照人孤宿。相逐。相逐。已与白鸥情熟。
如梦令·二首
作者：屈大均
朝代：清

顶上三毛摇曳。个是华山冠制。遍体锦文圆，妒杀画堂羽翠。无计。无计。大尾更须三岁。尾上金钱如许。终日开屏劳汝。只为雨来时。欲置珠毛无处。飞去。飞去。合浦尽多高树。
如梦令·其二
作者：屈大均
朝代：清
体裁：词

尾上金钱如许。终日开屏劳汝。只为雨来时。欲置珠毛无处。飞去。飞去。合浦尽多高树。
如梦令·答龚柴丈见怀
作者：屈大均
朝代：清
体裁：词

五木清凉山下。人买烟霞无价。解带竹风吹，书卷半抛花架。多暇。多暇。为我更图嵩华。
妆楼
作者：屈大均
朝代：清
体裁：七言绝句

妆楼寂寞委苍苔，春到梨花不忍开。一片愁心乱如雪，东风吹去复吹来。
始兴江口
作者：屈大均
朝代：清
体裁：七言绝句

梅峤春生霹雳泉，流为浈水欲浮天。新篘正月桃花酒，溪女鲥鱼只百钱。
姑孰道中遇施虹玉返新安
作者：屈大均
朝代：清
体裁：七言律诗

姑溪相见即分飞，迢递新安触暑归。药石分将慈母苦，鸡豚馀得故人肥。苏耽亦念家中井，莱子频沾道上衣。此别茫茫珠海上，书来先说是庭闱。
姑苏杨柳枝词
作者：屈大均
朝代：清

姑苏台畔卧经春，歌管凄凉忆美人。杨柳无情飞絮乱，可怜如雪亦成尘。水绿山青一片愁，销沉玉槛与铜沟。生憎茂苑多杨柳，长使行人系紫骝。家家垂柳系相思，况复吴侬唱竹枝。未曙啼乌肠已断，行人难待月斜时。长条阿那不牵人，一任花飞送好春。未化浮萍犹是雪，宫莺衔过锦帆津。美人香水尚留溪，溪畔桃花亦姓西。无限风流与杨柳，千条万缕任乌栖。露咽烟啼总不明，飞花如送复如迎。长条不忍轻攀折，为尔临风最有情。嫩叶柔条一夜长，啼莺催客到吴阊。千千金缕多情甚，欲为愁人绩断肠。四百桥边茂苑东，纤腰舞杀为春风。吴娘一一娇莺似，生长游丝落絮中。浅碧轻黄暖乍催，流莺各占一枝来。相思化作江南树，丝缕纷纷结不开。金缕垂垂拂水流，梧宫花草不曾秋。蛾眉飞作天边月，长为君王照凤楼。
姑苏杨柳枝词·其一
作者：屈大均
朝代：清
体裁：七言绝句

姑苏台畔卧经春，歌管凄凉忆美人。杨柳无情飞絮乱，可怜如雪亦成尘。
姑苏杨柳枝词·其七
作者：屈大均
朝代：清
体裁：七言绝句

嫩叶柔条一夜长，啼莺催客到吴阊。千千金缕多情甚，欲为愁人绩断肠。
姑苏杨柳枝词·其三
作者：屈大均
朝代：清
体裁：七言绝句

家家垂柳系相思，况复吴侬唱竹枝。未曙啼乌肠已断，行人难待月斜时。
姑苏杨柳枝词·其九
作者：屈大均
朝代：清
体裁：七言绝句

浅碧轻黄暖乍催，流莺各占一枝来。相思化作江南树，丝缕纷纷结不开。
姑苏杨柳枝词·其二
作者：屈大均
朝代：清
体裁：七言绝句

水绿山青一片愁，销沉玉槛与铜沟。生憎茂苑多杨柳，长使行人系紫骝。
姑苏杨柳枝词·其五
作者：屈大均
朝代：清
体裁：七言绝句

美人香水尚留溪，溪畔桃花亦姓西。无限风流与杨柳，千条万缕任乌栖。
姑苏杨柳枝词·其八
作者：屈大均
朝代：清
体裁：七言绝句

四百桥边茂苑东，纤腰舞杀为春风。吴娘一一娇莺似，生长游丝落絮中。
姑苏杨柳枝词·其六
作者：屈大均
朝代：清
体裁：七言绝句

露咽烟啼总不明，飞花如送复如迎。长条不忍轻攀折，为尔临风最有情。
姑苏杨柳枝词·其十
作者：屈大均
朝代：清
体裁：七言绝句

金缕垂垂拂水流，梧宫花草不曾秋。蛾眉飞作天边月，长为君王照凤楼。
姑苏杨柳枝词·其四
作者：屈大均
朝代：清
体裁：七言绝句

长条阿那不牵人，一任花飞送好春。未化浮萍犹是雪，宫莺衔过锦帆津。
姑苏秋夕与余丈广霞坐京兆杜子寓楼
作者：屈大均
朝代：清
体裁：五言律诗

嗟尔姑苏客，萧然含暮愁。相思二华月，独立五湖秋。吴俗轻高节，秦风急好仇。今宵共樽酒，感激典貂裘。
姬人墨西氏生日赋以赠之
作者：屈大均
朝代：清

有美文房字墨卿，先予一日下瑶京。将书令拂花绡滑，欲画教研水玉轻。贪暖早梅频结子，宜寒迟菊未舒英。明须五日方重九，萸酒延年且预倾。共命鸳鸯宿锦沙，骈头菡萏吐朝霞。乐天无奈小蛮柳，摩诘偏多天女花。喜有明珠双出掌，愁教碧玉一持家。芙蓉生近重阳节，勿使清霜妒丽华。与我同生隔一朝，天教玉佩早相要。妆成堕马犹垂发，步作惊鸿岂折腰。凤产桐花香乳少，蝉餐清露玉肌消。糟糠大妇伤先没，骨肉凭卿一手调。晚岁频过养国时，毵毵白发愧蛾眉。三千不说吴光剑，九十惟歌卫武诗。翠筱沾濡愁粉腻，苍松缭绕苦萝丝。儿童教育频相托，莫为清贫损孝慈。
姬人墨西氏生日赋以赠之·其一
作者：屈大均
朝代：清
体裁：七言律诗

有美文房字墨卿，先予一日下瑶京。将书令拂花绡滑，欲画教研水玉轻。贪暖早梅频结子，宜寒迟菊未舒英。明须五日方重九，萸酒延年且预倾。
姬人墨西氏生日赋以赠之·其三
作者：屈大均
朝代：清
体裁：七言律诗

与我同生隔一朝，天教玉佩早相要。妆成堕马犹垂发，步作惊鸿岂折腰。凤产桐花香乳少，蝉餐清露玉肌消。糟糠大妇伤先没，骨肉凭卿一手调。
姬人墨西氏生日赋以赠之·其二
作者：屈大均
朝代：清
体裁：七言律诗

共命鸳鸯宿锦沙，骈头菡萏吐朝霞。乐天无奈小蛮柳，摩诘偏多天女花。喜有明珠双出掌，愁教碧玉一持家。芙蓉生近重阳节，勿使清霜妒丽华。
姬人墨西氏生日赋以赠之·其四
作者：屈大均
朝代：清
体裁：七言律诗

晚岁频过养国时，毵毵白发愧蛾眉。三千不说吴光剑，九十惟歌卫武诗。翠筱沾濡愁粉腻，苍松缭绕苦萝丝。儿童教育频相托，莫为清贫损孝慈。
姬人新制琴囊赠以诗
作者：屈大均
朝代：清
体裁：七言律诗

每惜蛛丝十指萦，琴囊借得自琼琼。外铺古锦鸳鸯厚，中衬文绫蛱蝶轻。凤尾稍宽愁更剪，螺纹微损恨难成。休教粉壁时时挂，懒作幽兰积雪声。
娄上别王鹿田
作者：屈大均
朝代：清

白鹤孤飞向九皋，无家不觉此身劳。梁鸾岂必妻能敬，梅福何须婿亦高。诸将只今多绣？，遗民自昔一方袍。相思屡过娄江上，风雪依依恋羽毛。
娄上别王鹿田
作者：屈大均
朝代：清
体裁：七言律诗

白鹤孤飞向九皋，无家不觉此身劳。梁鸾岂必妻能敬，梅福何须婿亦高。诸将只今多绣�，遗民自昔一方袍。相思屡过娄江上，风雪依依恋羽毛。
媚歌
作者：屈大均
朝代：清

持赠绿金蝉，为卿钗上饰。双栖朱槿中，相媚情何极。郎是簳珠儿，侬是薏珠子。自怜同一珠，甘苦长相似。携手南山阳，采花香满筐。妾爱留求子，郎爱桃金娘。蚕蛾多食叶，赢得腹中丝。辛苦得成匹，缠绵无尽时。蟾蜍月中兽，生与嫦娥居。多谢思君夕，流光满玉除。暮来妆阁冷，风使雪花多。若作春杨柳，当如飞絮何。不种忘忧花，但栽怀梦草。梦长在君傍，何惜忧终老。镜好终双照，妆成覆绿纱。墙阴休洒泪，恐作断肠花。
媚歌·其一
作者：屈大均
朝代：清
体裁：五言绝句

持赠绿金蝉，为卿钗上饰。双栖朱槿中，相媚情何极。
媚歌·其七
作者：屈大均
朝代：清
体裁：五言绝句

不种忘忧花，但栽怀梦草。梦长在君傍，何惜忧终老。
媚歌·其三
作者：屈大均
朝代：清
体裁：五言绝句

携手南山阳，采花香满筐。妾爱留求子，郎爱桃金娘。
媚歌·其二
作者：屈大均
朝代：清
体裁：五言绝句

郎是簳珠儿，侬是薏珠子。自怜同一珠，甘苦长相似。
媚歌·其五
作者：屈大均
朝代：清
体裁：五言绝句

蟾蜍月中兽，生与嫦娥居。多谢思君夕，流光满玉除。
媚歌·其八
作者：屈大均
朝代：清
体裁：五言绝句

镜好终双照，妆成覆绿纱。墙阴休洒泪，恐作断肠花。
媚歌·其六
作者：屈大均
朝代：清
体裁：五言绝句

暮来妆阁冷，风使雪花多。若作春杨柳，当如飞絮何。
媚歌·其四
作者：屈大均
朝代：清
体裁：五言绝句

蚕蛾多食叶，赢得腹中丝。辛苦得成匹，缠绵无尽时。
子夜歌
作者：屈大均
朝代：清

卿生东越东，妾生南越南。参差数千里，来下凤凰簪。昔时刘碧玉，贪嫁汝南王。今时刘碧玉，但爱陇西郎。借问刘季姗，今亦行三否。定知姊妹中，辞藻人人有。千珠复万珠，难买绿珠子。不买绿珠生，但买绿珠死。为客寡欢娱，女爱移男爱。感君弃馀桃，多情不好外。女萝不自持，因依松树枝。松树长青青，照妾桃李姿。勿佩宜男草，迟迟生阿侯。年年十五六，天许莫愁不。四十未枯杨，生稊亦云好。虽非木槿花，亦自能爱老。东方娶小妻，一年即捐弃。君勿师容成，房中图秘戏。小妇不长妾，大妇不长妻。人生各有命，贵在与夫齐。？？比翼好，栖我使君堂。使君留哺子，未许载还乡。太守主罗浮，神仙多女流。罗离与浮合，总惹使君愁。卿家日湖东，定家月湖西。送侬打两桨，先为到慈溪。慈姑白发多，垂腰乱如雪。为裁裙与襦，手爪不言拙。
子夜歌
作者：屈大均
朝代：清
体裁：五言绝句

方舟采芙蓉，秋江清可涉。欢作芙蓉花，侬作芙蓉叶。
子夜歌
作者：屈大均
朝代：清

郁郁都梁香，娱君寒夜情。欢无朱火然，那得紫烟生。斗帐春风冷，薰炉夜有香。薰炉长不转，香气自飘扬。
子夜歌·其一
作者：屈大均
朝代：清
体裁：五言绝句

卿生东越东，妾生南越南。参差数千里，来下凤凰簪。
子夜歌·其一
作者：屈大均
朝代：清
体裁：五言绝句

郁郁都梁香，娱君寒夜情。欢无朱火然，那得紫烟生。
子夜歌·其七
作者：屈大均
朝代：清
体裁：五言绝句

勿佩宜男草，迟迟生阿侯。年年十五六，天许莫愁不。
子夜歌·其三
作者：屈大均
朝代：清
体裁：五言绝句

借问刘季姗，今亦行三否。定知姊妹中，辞藻人人有。
子夜歌·其三
作者：屈大均
朝代：清
体裁：五言绝句

斗帐春风冷，薰炉夜有香。薰炉长不转，香气自飘扬。
子夜歌·其九
作者：屈大均
朝代：清
体裁：五言绝句

东方娶小妻，一年即捐弃。君勿师容成，房中图秘戏。
子夜歌·其二
作者：屈大均
朝代：清
体裁：五言绝句

昔时刘碧玉，贪嫁汝南王。今时刘碧玉，但爱陇西郎。
子夜歌·其二
作者：屈大均
朝代：清
体裁：乐府曲辞

荧荧桃李花，薄命寄君掌。河水虽东流，河鱼自西上。
子夜歌·其五
作者：屈大均
朝代：清
体裁：五言绝句

为客寡欢娱，女爱移男爱。感君弃馀桃，多情不好外。
子夜歌·其八
作者：屈大均
朝代：清
体裁：五言绝句

四十未枯杨，生稊亦云好。虽非木槿花，亦自能爱老。
子夜歌·其六
作者：屈大均
朝代：清
体裁：五言绝句

女萝不自持，因依松树枝。松树长青青，照妾桃李姿。
子夜歌·其十
作者：屈大均
朝代：清
体裁：五言绝句

小妇不长妾，大妇不长妻。人生各有命，贵在与夫齐。
子夜歌·其十一
作者：屈大均
朝代：清

？？比翼好，栖我使君堂。使君留哺子，未许载还乡。
子夜歌·其十一
作者：屈大均
朝代：清
体裁：五言绝句

��比翼好，栖我使君堂。使君留哺子，未许载还乡。
子夜歌·其十一
作者：屈大均
朝代：清

𪈿𪈿比翼好，栖我使君堂。使君留哺子，未许载还乡。
子夜歌·其十三
作者：屈大均
朝代：清
体裁：五言绝句

卿家日湖东，定家月湖西。送侬打两桨，先为到慈溪。
子夜歌·其十二
作者：屈大均
朝代：清
体裁：五言绝句

太守主罗浮，神仙多女流。罗离与浮合，总惹使君愁。
子夜歌·其十四
作者：屈大均
朝代：清
体裁：五言绝句

慈姑白发多，垂腰乱如雪。为裁裙与襦，手爪不言拙。
子夜歌·其四
作者：屈大均
朝代：清
体裁：五言绝句

千珠复万珠，难买绿珠子。不买绿珠生，但买绿珠死。
子规
作者：屈大均
朝代：清
体裁：七言绝句

山茶花落子规啼，呜咽春当谢女闺。豹汝无情教客去，竹枝驱向锦城西。
子贡手植楷
作者：屈大均
朝代：清

仲尼元气在，复此万年枝。一室心丧日，三年手植时。枝条相向哭，风雨至今悲。再拜婆娑下，何曾梁木萎。栽培自端木，高出宫墙阴。诸子亦奇树，千株同圣林。治任归独后，庐冢痛偏深。手泽有如此，扶疏知几寻。绕茔多异树，世世莫能名。一楷存梁柱，孤标出鲁城。毚檀连翠色，五味接芳英。终古思堂侧，依依复女贞。
子贡手植楷·其一
作者：屈大均
朝代：清
体裁：五言律诗

仲尼元气在，复此万年枝。一室心丧日，三年手植时。枝条相向哭，风雨至今悲。再拜婆娑下，何曾梁木萎。
子贡手植楷·其三
作者：屈大均
朝代：清
体裁：五言律诗

绕茔多异树，世世莫能名。一楷存梁柱，孤标出鲁城。毚檀连翠色，五味接芳英。终古思堂侧，依依复女贞。
子贡手植楷·其二
作者：屈大均
朝代：清
体裁：五言律诗

栽培自端木，高出宫墙阴。诸子亦奇树，千株同圣林。治任归独后，庐冢痛偏深。手泽有如此，扶疏知几寻。
子陵
作者：屈大均
朝代：清

卧见君王在北军，客星光射紫微云。狂奴但肯为巢许，已是中兴一大勋。前有商颜后富春，汉家高逸两天民。钓台双向青天出，香饵何曾到锦鳞。
子陵·其一
作者：屈大均
朝代：清
体裁：七言绝句

卧见君王在北军，客星光射紫微云。狂奴但肯为巢许，已是中兴一大勋。
子陵·其二
作者：屈大均
朝代：清
体裁：七言绝句

前有商颜后富春，汉家高逸两天民。钓台双向青天出，香饵何曾到锦鳞。
子陵祠下夜坐
作者：屈大均
朝代：清
体裁：五言律诗

万里秋云尽，天空只客星。光含明月冷，影人绛河冥。双瀑为长带，千峰是翠屏。临风一舒啸，冉冉下仙灵。
孝妇吟
作者：屈大均
朝代：清
体裁：七言律诗

凝脂两度血花开，持作羹汤各满杯。阿父岂须尝药去，慈姑频见返魂来。迎刀片片何曾痛，上箸丝丝未忍催。仁孝只今馀赵妇，谁操彤管不含哀。
孟津口
作者：屈大均
朝代：清
体裁：五言绝句

金谷多丽人，采芳孟津口。颢作芙蓉花，葳蕤入素手。
季伟公有小玉盘诗以索之
作者：屈大均
朝代：清
体裁：五言律诗

未赠尔琅玕，难求双玉盘。不贪宁是宝，匪报但为欢。五作梅花出，三从绮阁看。定知汉平子，先致慰愁叹。
季伟公赠我朱子纲目诗以答之
作者：屈大均
朝代：清
体裁：古风

春秋之后有纲目，有如日月光相逐。月光元自日光来，紫阳一日三膏沐。地义天经总在兹，温公书法不曾知。背秦岂合诬周赧，篡汉那堪奖魏丕。昭烈一隅元正统，武侯六出本王师。乱臣贼子不诛灭，黄初却在建安时。笔削无过助凶逆，褒贬乃自行阿私。牝鸡亦可当尊位，吕武纪年此何义。英宗忽使考仁宗，父子可怜名实戾。真是尼山一罪人，紫阳不出无天伦。冠履一朝辨上下，血气自此知尊亲。史中有经何精粹，素王宗子真无坠。此书君乃肯相贻，诵读自今忘夜寐。年来辞赋已无心，早岁春秋元有志。书法只今在草野，一部成仁吾史记。上师尼父下紫阳，空名不敢遗天王。天留一岛作华夏，茫茫海外长相望。
季秋之五日承诸族父过赏菊梅分赋
作者：屈大均
朝代：清
体裁：七言律诗

未及重阳菊已披，梅花数朵映霜姿。频将春色添秋色，不惜寒枝作暖枝。甘苦已教陶令识，芬芳更与阮公期。竹林相过须沉醉，莫待登高倒接䍦。
孤燕篇
作者：屈大均
朝代：清

燕燕昔双飞，衔花何差池。皇天命早寡，雨泪毁容姿。与君如日月，光景不相离。与君若泾渭，清浊必同归。鬒发剪无馀，玉棺叩且开。傍人相慰留，黾勉陶婴为。上念养公姥，下顾黄口儿。葳蕤女贞树，含此少阴精。岁寒不凋谢，高行通神灵。孤燕何啾啾，挟子饲其英。凤凰心不乐，乌鹊甘伶俜。托孤昔所重，从死今所轻。子既羽翼成，母仪万方盈。母为月经天，子如太白明。
孤燕篇·其一
作者：屈大均
朝代：清
体裁：古风

燕燕昔双飞，衔花何差池。皇天命早寡，雨泪毁容姿。与君如日月，光景不相离。与君若泾渭，清浊必同归。鬒发剪无馀，玉棺叩且开。傍人相慰留，黾勉陶婴为。上念养公姥，下顾黄口儿。
孤燕篇·其二
作者：屈大均
朝代：清
体裁：古风

葳蕤女贞树，含此少阴精。岁寒不凋谢，高行通神灵。孤燕何啾啾，挟子饲其英。凤凰心不乐，乌鹊甘伶俜。托孤昔所重，从死今所轻。子既羽翼成，母仪万方盈。母为月经天，子如太白明。